open-index/open-wikipedia-markdown huggingface dataset:
കാന്തളൂർ ശാല യുദ്ധം

ചോഴ സാമ്രാജ്യവും ചേര സാമ്രാജ്യവും തമ്മിലുണ്ടായ ഒരു യുദ്ധമാണ് കാന്തളൂർ യുദ്ധം. ഇന്നത്തെ കേരളത്തിലെ വിഴിഞ്ഞം എന്ന സ്ഥലത്തുണ്ടായിരുന്ന തുറമുഖനഗരമായ വലിയശാലൈ എന്ന പ്രദേശത്താണ് ഈ നാവിക യുദ്ധം നടന്നത്. പത്താം നൂറ്റാണ്ടിൽ രാജ രാജ ചോഴൻ ഒന്നാമൻ വലിയ പടയെടുപ്പുകൾ തുടങ്ങിയത് കാന്തളൂർ ശാലയിന്മേലുള്ള അധിനിവേശത്തിനു ശേഷമാണ്.

2009-ൽ തമിഴ്നാട്ടിൽ നിന്നും ലഭിച്ച ഒരു നായകക്കല്ലിൽ രാജരാജ ചോഴന്റെ കാലത്തുള്ള ഒരു ശിലാലിഖിതത്തിൽ നിന്നും “മലൈ ആളർകളെ തലയറുത്ത” രേഖകൾ കണ്ടെടുത്തു. ഈ ശിലാലിഖിതം ഏറെ നാളായി ചർച്ചയിലിരുന്ന - രാജരാജൻ കാന്തളൂരിൽ എന്ത് ചെയ്തു എന്ന വിഷയത്തിന് ഒരു തീരുമാനമുണ്ടാക്കി. രാജരാജൻ കാന്തളൂരിന്റെ കപ്പലുകളെ നശിപ്പിച്ചോ? പെരിയശാലൈ എന്ന പേരിൽ കാന്തളൂരിൽ പ്രവർത്തിച്ചുവന്ന വേദപാഠശാലകളെ സ്വന്തം അധികാരത്തിൻ കീഴിൽ കൊണ്ടുവന്നോ എന്നിങ്ങനെ പല ചോദ്യങ്ങൾ മിച്ചമായിരുന്നു. കണ്ടെടുക്കപ്പെട്ട രേഖകൾ പടി, മേല്പറഞ്ഞവ ശരിയായിരുന്നു എന്നും കാന്തളൂരിൽ രാജരാജൻ ഒരു മണ്ഡപം നിർമ്മിച്ചു എന്നും കാണുന്നു.

പത്താം നൂറ്റാണ്ടിൽ (985 ഏ.ഡി കാലഘട്ടം) പാണ്ഡ്യരുടെയും സിംഹളരുടെയും പട്ടാളം ചേരനാടിന്റെ സഖ്യകക്ഷികൾ ആയിരുന്നു. രാജരാജ ചോഴൻ ഒന്നാമന്റെ ആദ്യത്തെ പടയോട്ടം കുലശേഖര മന്നന്മാരുടെയും പാണ്ഡ്യരുടെയും സിംഹളരുടെയും സംയുക്ത സേനയ്ക്കെതിരെ ആയിരുന്നു.

കാന്തള്ളൂർ പോര് രാജരാജ ചോഴൻ ഒന്നാമന്റെ സൈനിക നേട്ടമായി കണക്കാക്കപ്പെടുന്നു. ഭാസ്കര രവിവർമ്മൻ ഒന്നാമൻ (962-1019 ഏഡി) എന്ന കുലശേഖര രാജാവിനെ പിടിച്ചു കെട്ടിയതും അപമാനിച്ചതും ആണ് ഒരു യുദ്ധമായി പരിണമിച്ചത്. നയതന്ത്രപരമായ പ്രതിരോധത്തിനായി ഉള്ള ആദ്യ യുദ്ധം കൂടിയാണ് കാന്തളൂർ ശാലയിലേത്. ചേരനാട്ടിന്റെതായ ഒരു കപ്പൽ പടയെ കാന്തളൂർ തുറമുഖത്ത് നശിപ്പിക്കുകയുണ്ടായി. എങ്കിലും യുദ്ധം ജയിക്കാൻ ഏറെ വർഷത്തെ കാത്തിരിപ്പ് വേണ്ടിവന്നു. രാജരാജന്റെ ആദ്യകാല മംഗളപത്രങ്ങളിൽ “കാന്തളൂർ ശാലയൈ കലമറുത്ത” എന്ന വിശേഷണം ഉണ്ടായിരുന്നു. തഞ്ചാവൂർ കൽ‌വെട്ടുകളിൽ ചേരനാടിനെയും പാണ്ഡ്യനാടിനെയും തോൽപ്പിച്ച വിവരങ്ങൾ പറയുന്നു.

എന്നിരിക്കിലും, ചില ചരിത്രകാരന്മാരുടെ ഭാഷ്യത്തിൽ, കാന്തളൂർ ശാല പാണ്ഡ്യന്മാരുടെ ഭരണത്തിലായിരുന്നുവെന്നും പാണ്ഡ്യന്മാരെ തോല്പിച്ചാണ് ചോഴന്മാർ കൈക്കലാക്കിയതെന്നും ആണ്. തമിഴ് കവിയായ “കവിമണി” ദേശിക വിനായകം പിള്ളൈ പറഞ്ഞത്, ചേരമന്നൻ കാന്തളൂർ ശാലയിലെ വിദ്യാലയങ്ങൾക്ക് സൌജന്യ ഭക്ഷ്യധാന്യ വിതരണം നിർത്തിയപ്പോൾ ചോഴമന്നൻ അതിൽ ഇടപെട്ടു ധാന്യവിതരണം പുനഃസ്ഥാപിച്ചു എന്നാണ്. ഒരു വലിയ വിഭാഗം ചരിത്രകാരന്മാർ ഈ തിയറിക്ക് എതിരാണ്.

## അവലംബം

വർഗ്ഗം:കേരളചരിത്രം
വർഗ്ഗം:ചേരസാമ്രാജ്യം
വർഗ്ഗം:ചോളസാമ്രാജ്യം
അനുയോജ്യ സാങ്കേതിക വിദ്യാ പ്രോത്സാഹക സംഘം

സ്വതന്ത്ര സോഫ്റ്റ്‍വെയറിന്റെ പ്രചണവും സമൂഹ പുരോഗതിക്ക് ആവശ്യമായ സ്വതന്ത്ര സാങ്കേതികവിദ്യകളുടെ പ്രോത്സാഹനവും ലക്ഷ്യം വെച്ച് കേരളത്തിൽ പ്രവർത്തിക്കുന്ന സംഘമാണ് **അനുയോജ്യ സാങ്കേതിക വിദ്യാ പ്രോത്സാഹക സംഘം (Appropriate Technology Promotion Society - ATPS)**. 2001 മുതൽ സ്വതന്ത്ര സോഫ്റ്റ്‍വെയർ വികസിപ്പിക്കലിലും പ്രചരണത്തിലും സജീവമായി ഈ സംഘം പ്രവർത്തിച്ചു വരുന്നു. സ്വതന്ത്ര സോഫ്റ്റ്‍വെയർ പദ്ധതികൾ ആവിഷ്കരിക്കാൻ എ.ടി.പി.എസ്സിന്റെ പ്രത്യേക വിഭാഗം പ്രവർത്തിക്കുന്നുണ്ട്. എ.ടി.പി.എസ്സ് ഫ്രീ സോഫ്റ്റ്‍വെയർ മൂവ്മെന്റെ ഓഫ് ഇന്ത്യയുടെ സ്ഥാപകാംഗമാണ്. 

## പൂർത്തിയാക്കിയ പ്രധാന പദ്ധതികൾ
#സ്ക്രൈബസ്സിന് ഇന്ത്യഭാഷാ യൂണീകോഡ് പിന്തുണ
#കതിര്, നെല്ലു്, ശോകനാശിനി, കയ്യൂർ, തുമ്പപ്പൂ മുതലായ മലയാളം യുണീക്കോഡ് ഫോണ്ടുകൾ

## അവലംബം

വർഗ്ഗം:ഇന്ത്യയിലെ സ്വതന്ത്ര സോഫ്റ്റ്‌വെയർ സംഘങ്ങൾ
ജഗ്മോഹൻ ഡാൽമിയ

**ജഗ്മോഹൻ ഡാൽമിയ** (30 മെയ് 1940 &ndash; 20 സെപ്റ്റംബർ 2015) മുൻ ഇന്ത്യൻ ക്രിക്കറ്റ് കമ്മിറ്റി കാര്യനിർവാഹകനും ബിസിനസ്സ്മാനും ആയിരുന്നു. അദ്ദേഹം ബോർഡ് ഓഫ് കൺട്രോൾ ഫോർ ക്രിക്കറ്റ് ഇൻ ഇന്ത്യയുടെയും ക്രിക്കറ്റ് അസോസിയേഷൻ ഓഫ് ബംഗാളിന്റെയും അദ്ധ്യക്ഷനായിരുന്നു. അതിനു മുൻപ് അദ്ദേഹം ഇന്റർനാഷണൽ ക്രിക്കറ്റ് കൗൺസിലിന്റെ പ്രസിഡന്റ് സ്ഥാനവും വഹിച്ചിട്ടുണ്ട്. 

## ജീവിത രേഖ
ഡാൽമിയ ജനിച്ചത് കൊൽക്കത്തയിലെ ഒരു മാർവാഡി ബാനിയ കുടുംബത്തിലായിരുന്നു. കോളേജ് വിദ്യാഭ്യാസം സ്കോട്ടിഷ്‌ ചർച്ച് കോളെജിൽ വച്ചായിരുന്നു. ഒരു വിക്കറ്റ് കീപ്പർ ആയിട്ടായിരുന്നു അദ്ദേഹം തൻറെ കരിയർ ആരംഭിച്ചത്. തൻറെ കോളേജ് ടീമിനടക്കം പല ക്ലബ്ബുകൾക്കും വേണ്ടി അദ്ദേഹം പാഡ് അണിഞ്ഞു. 

തൻറെ പിതാവിൻറെ കമ്പനിയായ എം.എൽ. ഡാൽമിയ & കോ. ഏറ്റെടുത്ത അദ്ദേഹം അതിനെ ഇന്ത്യയിലെ തന്നെ പ്രമുഖ നിർമ്മാണ കമ്പനി ആക്കി മാറ്റി. 1963-ൽ കൽകട്ടയിലെ ബിർളാ പ്ലാനറ്റെറിയം, കൊൽക്കത്ത സ്ഥാപിച്ചത് എം.എൽ. ഡാൽമിയ & കോ. ആയിരുന്നു.

ബംഗാൾ ക്രിക്കറ്റ് ബോർഡിനെ പ്രതിനിധീകരിച്ച് 1979-ലാണ് ഡാൽമിയ ആദ്യമായി BCCI യിൽ ഭാഗവത്താകുന്നത്. പിന്നീട് 1983-ൽ  ഇന്ത്യ ആദ്യ ലോകകപ്പ് നേടിയ വർഷം അദ്ദേഹം ബോർഡിൻറെ ഖജാൻജിയുമായി. 1987-ൽ ഇന്ത്യൻ ഉപഭൂഖണ്ഡത്തിൽ വെച്ച് അടുത്ത വേൾഡ് കപ്പ്‌ മത്സരങ്ങൾ നടത്താൻ ശുപാർശ ചെയ്തത് അദ്ദേഹമായിരുന്നു. അതിനു മുന്നേ മൂന്ന് പ്രാവശ്യം ലോക മൽസരങ്ങൾക്ക് ആതിഥേയരായ ഇംഗ്ലണ്ട് ഇതിനെതിരെ തങ്ങളുടെ നിലപാട് വ്യക്തമാക്കി. എങ്കിലും മറ്റു സഖ്യ രാഷ്ട്രങ്ങളുടെ പിന്തുണയോടെ വ്യക്തമായ ഭൂരിപക്ഷത്തിൽ അന്താരാഷ്ട്ര ക്രിക്കറ്റ് കൌൺസിലിൽ ഈ അഭിപ്രായം തിരഞ്ഞെടുക്കപ്പെട്ടു. അങ്ങനെ 1987-ൽ ആദ്യമായി ഇംഗ്ലണ്ടിനു പുറത്ത് ഒരു വേൾഡ് കപ്പ്‌ ക്രിക്കറ്റ് മത്സരം നടത്തപ്പെട്ടു. മാത്രമല്ല ഇത് ഒരു ഊഴ ക്രമത്തിലുള്ള സംഘാടനത്തിന് വഴിയൊരുക്കുകയും ചെയ്തു. ആ വർഷത്തെ ഫൈനൽ മത്സരം കൊൽക്കത്തയിൽ വെച്ചു നടന്നു.

## വ്യക്തി ജീവിതം
ഡാൽമിയ തൻറെ ഭാര്യയോടും രണ്ടു മക്കളോടും കൂടിയായിരുന്നു ജീവിച്ചത്. ചന്ദ്രലേഖയാണ് അദ്ദേഹത്തിന്റെ ഭാര്യ. അദ്ദേഹത്തിന് വൈശാലി എന്നൊരു മകളും അഭിഷേക് എന്നൊരു മകനും ഉണ്ട്.

## മരണം
ഡാൽമിയ ബിസിസിഐ പ്രസിഡന്റ് ആയുള്ള തൻറെ രണ്ടാമൂഴം ആരംഭിച്ചത് 2015 മാർച്ച് 4-നായിരുന്നു. പക്ഷെ രോഗാതുരമായിരുന്നു ഈ കാലയളവ്. ഇടയ്ക്കിടെ വിവിധ രോഗങ്ങൾ അദ്ദേഹത്തെ അലട്ടിയിരുന്നു. 2015 സെപ്റ്റംബർ 17-ന് പെട്ടെന്നുണ്ടായ ഹൃദയാഘാതത്തെത്തുടർന്ന് കൊൽക്കത്തയിലെ ബി.എം. ബിർള ആശുപത്രിയിൽ പ്രവേശിപ്പിച്ചു. ഓരോ ദിവസം ചെല്ലുംതോറും അദ്ദേഹത്തിന്റെ ആരോഗ്യനില വഷളായി. ഒടുവിൽ സെപ്റ്റംബർ 20-ന് രാത്രി എട്ടുമണിയോടെ അദ്ദേഹം അന്തരിച്ചു. കുടലുകളിലും ആമാശയത്തിലുമുണ്ടായ രക്തസ്രാവമായിരുന്നു മരണകാരണം.  .

മരണാനന്തരം അദ്ദേഹത്തിൻറെ കണ്ണുകൾ കൊൽക്കത്തയിലെ വന്മുക്ത നേത്രബാങ്കിനു ദാനം നൽകി.സെപ്റ്റംബർ 21-ന് ക്രിക്കെറ്റ് അസോസിയേഷൻ ഓഫ് ബംഗാളിൻറെ ആസ്ഥാനത് പൊതുപ്രദർശനത്തിനു വെച്ച മൃതദേഹത്തിൽ അന്ത്യോപചാരം അർപ്പിക്കാൻ ക്രിക്കറ്റ് മേഖലയിലെ നിരവധി താരങ്ങൾ എത്തിച്ചേർന്നിരുന്നു. 

## പ്രമാണങ്ങൾ

## മറ്റു കണ്ണികൾ
* Dalmiya.com 
* 

വർഗ്ഗം:1940-ൽ ജനിച്ചവർ
വർഗ്ഗം:മേയ് 30-ന് ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:സെപ്റ്റംബർ 20-ന് മരിച്ചവർ
വർഗ്ഗം:ഇന്ത്യൻ ക്രിക്കറ്റ്
വർഗ്ഗം:കൊൽക്കത്ത
വർഗ്ഗം:ഇന്ത്യൻ ക്രിക്കറ്റ് ഭരണകർത്താക്കൾ
വർഗ്ഗം:ബി.സി.സി.ഐ അദ്ധ്യക്ഷന്മാർ
ശൈഖ് അബ്ദുല്ല യൂസഫ് അസ്സാം

പലസ്തീൻ സ്വദേശിയായ ഒരു മുസ്‌ലിം പണ്ഡിതനും ജിഹാദി സൈദ്ധാന്തികനുമാണ് **ശൈഖ് അബ്ദുല്ല യൂസഫ് അസ്സാം**. ആഗോള ജിഹാദിന്റെ പിതാവ്, ഉസാമ ബിൻ ലാദൻന്റെ ഗുരു എന്നീ നിലകളിലും അറിയപ്പെടുന്നു. അൽ ഖായിദയുടെ സ്ഥാപക നേതാവ് കൂടിയായിരുന്നു.

പലസ്തീനിലെ ജനിൻ പട്ടണത്തിനു സമീപഗ്രാമത്തിൽ 1941ലായിരുന്നു ജനനം. 50 കളിൽ മുസ്‌ലിം ബ്രദർഹൂഡിൽ ബന്ധം സ്ഥാപിച്ചു. ദാമാസ്ക്കാസ് സർവകലാ ശാലയിലായിരുന്നു ഉന്നത വിദ്യാഭ്യാസം. പല രാജ്യങ്ങളിലും പഠനാർത്ഥം സന്ദർശിച്ചു. സൗദിയിൽ അദ്യാപകനായിരിക്കെയാണ് ഉസാമാ ബിൻ ലാദനെ പരിചയപ്പെടുന്നത്. ഫലസ്തീൻ പോരാട്ടത്തിൽ പങ്കെടുത്ത അദ്ദേഹം സോവിയറ്റ് യൂണിയന്റെ അഫ്ഗാൻ അധിനിവേശത്തോടെ റഷ്യക്കെതിരെയുള്ള അഫ്ഗാൻ ജിഹാദിൽ പങ്കെടുക്കാനായി അഫ്ഗാനും പാകിസ്താനും സന്ദർശിച്ചു. അസ്സാമിന്റെ പ്രേരണയാലാണ് ഉസാമ ബിൻ ലാദൻ അഫ്ഗാനിൽ എത്തുന്നത്‌. 1989 നവംബർ 24ന് പെഷാവറിൽ ഒരു കാർബോംബ് ആക്രമണത്തിൽ കൊല്ലപ്പെട്ടു.

## അവലംബം

വർഗ്ഗം:മുസ്ലീം മത നേതാക്കൾ
ഫ്രീ സിറിയൻ ആർമി

സിറിയയിലെ ജനകീയ പ്രക്ഷോഭം ആഭ്യന്തര യുദ്ധമായി മാറിയതോടെ അസ്സാദ് ഭരണകൂടത്തിന്റെ ക്രൂരതകളിൽ മനം മടുത്ത് കൂറുമാറിയ സിറിയൻ സേനയിലെ ഓഫീസർമാരും സൈനികരും ചേർന്ന് രൂപീകരിച്ച റിബൽ സൈനിക ഗ്രൂപ്പാണ് **ഫ്രീ സിറിയൻ ആർമി**.2011 ജൂലയ് 29 ഏഴു സൈനിക തലവന്മാർ നടത്തിയ ഒരു വീഡിയോ സന്ദേശത്തിലൂടെയാണ് രൂപീകരണ പ്രഖ്യാപനമുണ്ടായത്.

## അവലംബം

വർഗ്ഗം:സിറിയ
വർഗ്ഗം:അപൂർണ്ണ ലേഖനങ്ങൾ
ചൂട്ടുകളി

കേരളത്തിൽ മലബാർ പ്രദേശത്തുള്ള  കാവുകളിൽ  തിറയാട്ടത്തോടോപ്പം നടത്തുന്ന കാലപ്രകടനമാണ്   "ചൂട്ടുകളി".(-"Choottukali") നൃത്തവും ആയോധന മുറകളും മിശ്രണം ചെയ്ത ഒരു കലാപ്രകടനമാണിത്. പുരുഷൻമാർ മാത്രമേ ചൂട്ടുകളി അവതരിപ്പിക്കാറുള്ളൂ. അഞ്ചോ അതിലധികമോ ആളുകൾ ചൂട്ടുകറ്റകൾ കത്തിച്ച്  നിയതമായ ചുവടുകളോടെ തിറക്കോലങ്ങളോടൊത്ത് നൃത്തം ചെയ്യുന്നു. രാത്രിയിലാണ് തിറയാട്ടവും ഒപ്പം ചൂട്ടുകളിയും അരങ്ങേറുന്നത് ചെണ്ടയുടെ ദ്രുതതാളത്തിനൊപ്പം ചടുലമായി നൃത്തചെയ്യുകയും ആയോധനമുറകൾ പ്രദർശിപ്പിക്കുകയും ചെയ്യുന്നു. 

വർഗ്ഗം:കേരളത്തിലെ അനുഷ്ഠാനകലകൾ
വർഗ്ഗം:ചിത്രം ആവശ്യമുള്ള ലേഖനങ്ങൾ
വർഗ്ഗം:അപൂർണ്ണ ലേഖനങ്ങൾ
സനാതൻ സൻസ്ത

ഗോവ, മഹാരാഷ്ട്ര, കർണാടക എന്നീ സംസ്ഥാനങ്ങൾ കേന്ദ്രീകരിച്ചു  പ്രവർത്തിക്കുന്ന തീവ്ര ഹിന്ദു സംഘടനയാണ് **സനാതൻ സൻസ്ത**. എഴുത്തുകാരനായ  നരേന്ദ്ര ധാബോൽക്കർ, ഗോവിന്ദ് പൻസാരെ, എം.എം. കൽബുർഗി എന്നിവരുടെ വധത്തിനു പിന്നിൽ ഈ സംഘമാണെന്നു കരുതപ്പെടുന്നു. 1990 ൽ ജയന്ത് ബാലാജി അത്വാലെയാണ് ഈ സംഘം സ്ഥാപിച്ചത്. പുരാണ കഥാപാത്രങ്ങളെ മോശമായി ചിത്രീകരിക്കുന്നു എന്നാരോപിച്ച് കലാകാരന്മാരെയും സാംസ്കാരിക പ്രവർത്തകരെയും ഭീഷണിപ്പെടുത്തുന്നതായി ആരോപണമുയർന്നിരുന്നു. 
## കേസുകൾ
*പുരോഗമന എഴുത്തുകാരനായ ഗോവിന്ദ് പൻസാരെയെ വധിച്ച കേസിൽ സനാതൻ സൻസ്ത പ്രവർത്തകരെ അറസ്റ്റ് ചെയ്തിരുന്നു. ധാഭോൽക്കർ കൊല്ലപ്പെട്ടതിന് ശേഷം സനാതൻ സൻസ്തയുടെ മുഖപത്രമായ സനാതൻ പ്രഭാതിൽ ഇതിൽ സന്തോഷം പ്രകടിപ്പിക്കുന്ന തരത്തിലുളള മുഖപ്രസംഗം വന്നിരുന്നു. കൊല്ലപ്പെടുന്നതിന് മുമ്പ് ധഭോൽക്കറുടെ ചിത്രം ചുവപ്പു മഷി അടയാളപ്പെടുത്തി സാനാതൻ സൻസ്തയുടെ വെബ്സൈറ്റിൽ അപ് ലോഡ് ചെയ്തിരുന്നു എന്നും മരണശേഷം ചിത്രം അപ്രത്യക്ഷമായി എന്നും ആരോപണമുണ്ട്.
*2008, 2009 കളിൽ നവിമുംബൈയിലെ വാഷി, പൻവേൽ എന്നിവിടങ്ങളിലും താണെയിലും ഗോവയിലും നടന്ന സ്ഫോടനങ്ങൾക്കു പിന്നിൽ സനാതൻ സൻസ്തയാണെന്നായിരുന്നു ഗോവ പൊലീസ്, ദേശീയ അന്വേഷണ ഏജൻസി (എൻ.ഐ.എ), മഹാരാഷ്ട്ര ഭീകര വിരുദ്ധ സേന (എ.ടി.എസ്) എന്നീ ഏജൻസികൾ കണ്ടത്തെിയിരുന്നു. ‘അമി പച്പുതെ’ എന്ന മറാത്തി നാടകം അവതരിപ്പിച്ച വാഷിയിലെയും താണെയിലെയും തിയേറ്ററുകളിലാണ് 2008ൽ സനാതൻ സൻസ്ത പ്രവർത്തകർ നാടൻ ബോംബ് വെച്ചത്. 
*ശാസ്ത്രജ്ഞനും ഗ്രന്ഥകാരനുമായ ഡോ. ദത്താപ്രസാദ് ദാഭോൽകർ, സി.പി.ഐ നേതാവ് ഭരത് പട്നാകർ, മറാത്തി പത്രപ്രവർത്തകൻ നിഖിൽ വാഗ്ലെ എന്നിവർക്കു ലഭിച്ച വധഭീഷണിയിൽ സനാതൻ സൻസ്തയെ സംശയിക്കാവുന്ന ഘടകങ്ങൾ ചൂണ്ടിക്കാട്ടപ്പെട്ടു.

## അവലംബം


വർഗ്ഗം:ഹിന്ദു സംഘടനകൾ
വർഗ്ഗം:തീവ്രവാദസംഘടനകൾ
വർഗ്ഗം:ആവിഷ്കാര സ്വാതന്ത്ര്യം
എന്ന് നിന്റെ മൊയ്തീൻ

മൊയ്തീൻ, കാഞ്ചനമാല എന്നിവരുടെ പ്രണയ ജീവിതത്തെ ആസ്പദമാക്കി ആർ.എസ്. വിമൽ സംവിധാനം ചെയ്ത  മലയാളചലച്ചിത്രമാണ് ***എന്ന് നിന്റെ മൊയ്തീൻ***. 1960-കളിൽ കോഴിക്കോട് ജില്ലയിലെ മുക്കത്ത് നടന്ന സംഭവമാണ് ചിത്രത്തിൽ പരാമർശിച്ചിരിക്കുന്നത്. പൃഥ്വിരാജ്, പാർവ്വതി എന്നിവർ ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. 2015 സെപ്തംബർ 19 നു പ്രദർശനത്തിനെത്തിയ ഈ ചലച്ചിത്രം മികച്ച പ്രേക്ഷകപ്രതികരണവും നിരൂപകപ്രശംസയും നേടി. 
## അഭിനയിച്ചവർ

*പൃഥ്വിരാജ്- മൊയ്തീൻ
*പാർവ്വതി തിരുവോത്ത് - കാഞ്ചനമാല
*ടൊവിനോ തോമസ് - അപ്പു
*ബാല -കൊറ്റാട്ടിൽ സേതു
*സായ്കുമാർ - ഉണ്ണിമൊയ്തീൻ സാഹിബ്
*ശശികുമാർ - കാഞ്ചനമാലയുടെ അച്ഛൻ
*ലെന - പാത്തുമ്മ
*സുധീർ കരമന - ഭാസി
*ഇന്ദ്രൻസ് - വൈദ്യർ
*സുധീഷ് -കൊറ്റാട്ടിൽ രാമചന്ദ്രൻ
*ശിവജി ഗുരുവായൂർ
*കലാരഞ്ജിനി -കാഞ്ചനമാലയുടെ അമ്മ
*സുരഭി ലക്ഷ്മി
*സിജ റോസ്

## സംഗീതം
എന്നു നിന്റെ മൊയ്തീന്റെ സംഗീതസംവിധാനം നിർവഹിച്ചിരിക്കുന്നത് എം.ജയചന്ദ്രനും രമേഷ് നാരായണുണും പശ്ചാത്തലസംഗീതം നിർവഹിച്ചിരിക്കുന്നത് ഗോപി സുന്ദറുമാണ്. യേശുദാസ്, പി. ജയചന്ദ്രൻ, ശ്രേയാ ഘോഷാൽ, വിജയ് യേശുദാസ് ,സുജാത മോഹൻ,സിതാര , ശില്പ രാജ്, തുടങ്ങിയവരാണു ഈ ചിത്രത്തിലെ ഗാനങ്ങൾ ആലപിച്ചിരിക്കുന്നത്.

## ഇതു കൂടി കാണുക
*എക്കാലത്തെയും മികച്ച കളക്ഷൻ നേടിയ മലയാള ചലച്ചിത്രങ്ങൾ
## അംഗീകാരങ്ങൾ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച ജനപ്രിയ ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:പൃഥ്വിരാജ് അഭിനയിച്ച ചലച്ചിത്രങ്ങൾ
വർഗ്ഗം:ടൊവിനോ തോമസ് അഭിനയിച്ച ചലച്ചിത്രങ്ങൾ
മെട്രോപൊളിറ്റൻ മ്യൂസിയം ഓഫ് ആർട്ട്

ന്യൂയോർക്ക് നഗരത്തിൽ സ്ഥിതിചെയ്യുന്ന **മെട്രോപൊളിറ്റൻ മ്യൂസിയം ഓഫ് ആർട്ട്** , അമേരിക്കൻ ഐക്യനാടുകളിലെ ഏറ്റവും വലുതും, ലോകത്തെ ഏറ്റവും കൂടുതൽ ജനങ്ങൾ സന്ദർശ്ശിക്കുന്നതുമായ ആർട്ട് മ്യൂസിയം ആണ്. 17 തട്ടുകളായി തിരിച്ചിരിക്കുന്ന ഇവിടെ സ്ഥിരമായി ഏകദേശം രണ്ട് മില്ല്യണോളം കലാസൃഷ്ടികളും ഉൾക്കൊള്ളുന്നു. ന്യുയോർക്ക് നഗരമധ്യേ മൻഹാട്ടണിൽ സെന്റ്രൽ പാർക്കിന്റെ കിഴക്കെ ഓരത്തായി ഫിഫ്ത് അവെന്യുവിലാണ് ഈ മ്യൂസിയം നിലകൊള്ളുന്നത്. ഫിഫ്ത് അവെന്യുവിന്റെ ഈ ഭാഗത്തിന് മ്യൂസിയം മൈൽ എന്നും പേരുണ്ട്. കാരണം ഏകദേശം ഒരു മൈൽ ദൂരയളവിൽ ഈ മുഖ്യപാതയിൽ പത്ത് വിശ്വോത്തര മ്യൂസിയങ്ങളുണ്ട്. അതിലൊന്നാണ് മെട്രോപൊളിറ്റൻ മ്യൂസിയം. ഈ മ്യൂസിയത്തിന്റെ  ഉപശാഖ മൻഹാട്ടന്റെ വടക്കേയറ്റത്ത്  ക്ലോയ്സ്റ്റർ എന്ന കെട്ടിട സമുച്ചയത്തിൽ സ്ഥിതിചെയ്യുന്നു. ക്ലോയ്സ്റ്റർ വളരെ മുമ്പ് ക്രൈസ്തവമഠങ്ങളായിരുന്നു.

## അവലംബം

## ബിബ്ലിയോഗ്രഫി
* Danziger, Danny (2007). *Museum: Behind the Scenes at the Metropolitan Museum of Art*. Viking, New York City. .
* Howe, Winifred E., and Henry Watson Kent (2009). *A History of the Metropolitan Museum of Art. Vol. 1*. General Books, Memphis. .
* Tompkins, Calvin (1989). *Merchants & Masterpieces: The Story of the Metropolitan Museum of Art*. Henry Holt and Company, New York. .
* Trask, Jeffrey (2012). *Things American: Art Museums and Civic Culture in the Progressive Era*. University of Pennsylvania Press, Philadelphia. ; A history that relates it the political context of the Progressive Era.

### കൂടുതൽ വായനയ്ക്ക്
*Vogel, Carol, "Grand Galleries for National Treasures", January 5; and Holland Cotter, "The Met Reimagines the American Story", review, January 15; two 2012 *New York Times* articles about American painting and sculpture galleries reopening after four-year renovation.

## ബാഹ്യ ലിങ്കുകൾ

*
*The Metropolitan Museum of Art presents a Timeline of Art History
*Chronological list of special exhibitions at the Metropolitan Museum of Art
*Digital Collections from the Metropolitan Museum of Art Libraries
*Watsonline: The Catalog of the Libraries of The Metropolitan Museum of Art
*  (annual reports, collection catalogs, exhibit catalogs, etc.)
*Artwork owned by The Metropolitan Museum of Art
*  at 

വർഗ്ഗം:മ്യൂസിയങ്ങൾ
വർഗ്ഗം:അമേരിക്കൻ ആർട്ട് മ്യൂസിയം
ആൽമണ്ട് ബ്ലോസംസ്

സെയിന്റ് റെമി ഡി പ്രൂവെൻസ് , ആർലെസ് എന്നീ സ്ഥലങ്ങളായി 1888 1890 കാലയളവിലായി വിൻസന്റ് വാൻഗോഗ് എന്ന ഡച്ച് ചിത്രകാരൻ വരച്ച ഒരു കൂട്ടം ചിത്രങ്ങളിലെ ഒരു ചിത്രമാണ് **ആൽമണ്ട് ബ്ലോസംസ്**. ഇത്തരം പൂവിട്ടു നിൽക്കുന്ന മരങ്ങൾ വാൻ ഗോഗിന് ഇഷ്ടവിഷയമായിരുന്നു.ഇവ ഉണർവിനേയും,പ്രതീക്ഷയേയും പ്രതിനിധാനം ചെയ്യുന്നു. വാൻ ഗോഗ് സുന്ദരകലാരാധനയോടെ അവയെ അനുഭവിക്കുകയും, പൂവിട്ടുനിൽക്കുന്ന മരങ്ങളെ വരക്കുകയും, അതിൽ സന്തോഷം കണ്ടെത്തുകയും ചെയ്തു.ഈ ചിത്രത്തിൽ ജാപ്പനീസ് വരയുടേയും, ഇമ്പ്രഷനിസത്തിന്റേയും ഡിവിഷനിസത്തിന്റേയും, വുഡ്കട്ടിന്റേയും സ്വാധീനം കാണാം.

വർഗ്ഗം:വിൻസെന്റ് വാൻഗോഗിന്റെ ചിത്രങ്ങൾ
ജ്യോതിഷവും ശാസ്ത്രവും

ജ്യോതിഷം മനുഷ്യന്റെ ജീവിതവും ജ്യോതിശാസ്ത്രവുമായി ബന്ധപ്പെട്ട പ്രതിഭാസങ്ങളും തമ്മിൽ  ബന്ധമുണ്ടെന്നു കരുതുന്ന അനേകം വിശ്വാസങ്ങളുടെ സങ്കലനമാകുന്നു. പ്രപഞ്ചത്തെ വ്യാഖ്യാനിക്കാനുള്ള കഴിവില്ലാത്തതിനാൽ ശാസ്ത്രസമൂഹം ജ്യോതിഷത്തെ തിരസ്കരിക്കുന്നു. ജ്യോതിഷത്തെ ശാസ്ത്രീയപരിശോധനയ്ക്കു വിധേയമാക്കിയിട്ടുണ്ടെങ്കിലും ജ്യോതിഷത്തെ രൂപപ്പെടുത്തിയെന്നു പറയപ്പെടുന്ന അടിസ്ഥാനത്തെ  താങ്ങിനിർത്തുന്ന യാതൊരുവിധ തെളിവുകളും ഇതുവരെ ലഭിച്ചിട്ടില്ല. 

ജ്യോതിഷത്തിന്റെ ശാസ്ത്രീയതയെപ്പറ്റി ഷൗൺ കാൾസൺ എന്ന ശാസ്ത്രജ്ഞന്റെ നേതൃത്വത്തിൽ ശാസ്ത്രജ്ഞന്മാരും ജ്യോൽസ്യന്മാരും ചേർന്ന കമ്മിറ്റി നടത്തിയ  പരിശോധന വളരെ പ്രസിദ്ധമാണ്. ഒരാളുടെ ഭാവി ഒരു താളിയോലയിലോ പേപ്പറിലോ കുറിക്കുന്ന രീതിയാണ് ജാതകം(natal astrology). ഇതു ശരിയോ എന്നറിയാനുള്ള പരിശോധനയാണു നടത്തിയത്. ഒരു ആകസ്മിക സംഭവത്തിനുള്ള സാധ്യത മാത്രമേ ജ്യോൽസ്യപ്രവചനത്തിനുമുള്ളൂ എന്ന് ഈ പരീകഷണം തെളിയിച്ചു. മൈകേൽ ഗൗക്കുഎലിൻ ഓട്ടക്കാരുടെ ജനനസമയത്ത് ചൊവ്വാഗ്രഹം സ്വാധീനിക്കുന്നുവെന്ന് അവകാശപ്പെട്ടു. പക്ഷേ അത് ആവർത്തിച്ചു കണ്ടെത്താൻ കൂടുതൽ പഠനത്തിൽ തെളിവുകൾ ലഭിച്ചില്ല. 

നിയന്ത്രിതമായ പഠനസാഹചര്യങ്ങളിൽ ജ്യോതിഷം അതിന്റെ പ്രാവർത്തികത തെളിയിച്ചിട്ടില്ല. ആയതിനാൽ അതിനു ശാസ്ത്രീയമായ സാധുത തെളിയിക്കാൻ കഴിഞ്ഞില്ല. ആയതിനാൽ അതിനെ കപടശാസ്ത്രത്തിന്റെ ഗണത്തിലാണ് പെടുത്തിയിരിക്കുന്നത്. മനുഷ്യനെയൊ ഭൂമിയിലെ വിവിധ സംഭവങ്ങളെയോ സ്വാധീനിക്കാൻ നക്ഷത്രങ്ങളുടെയോ ഗ്രഹങ്ങളുടെയോ സ്ഥാനത്തിനോ ചലനത്തിനോ കഴിയുന്നതിനുള്ള മുൻ കൂട്ടിയുള്ള പ്രവർത്തനരീതിയുണ്ടെന്നു കണ്ടെത്താനായിട്ടില്ല. അത്തരം ഒരു സ്വാധീനം ജീവശാസ്ത്രത്തിലോ ഭൗതികശാസ്ത്രത്തിലോ ഉള്ള അടിസ്ഥാനവസ്തുതകൾക്കു നിരക്കുന്നതായി കണ്ടെത്തിയിട്ടുമില്ല.  

## അവലംബം
*Zarka, Philippe (2011). "Astronomy and astrology". Proceedings of the International Astronomical Union 5 (S260): 420–425. 
*Bennett, Jeffrey; Donohue, Megan; Schneider, Nicholas; Voit, Mark (2007). The cosmic perspective (4th ed.). San Francisco, CA: Pearson/Addison-Wesley. pp. 82–84. 
*Hansson, Sven Ove; Zalta, Edward N. "Science and Pseudo-Science". Stanford Encyclopedia of Philosophy. Retrieved 6 July 2012.
*Hartmann, P; Reuter, M.; Nyborga, H. (May 2006). "The relationship between date of birth and individual differences in personality and general intelligence: A large-scale study". Personality and Individual Differences 40 (7): 1349–1362.

വർഗ്ഗം:ജ്യോതിശാസ്ത്രം
വർഗ്ഗം:ജ്യോതിഷം
ഷൗൺ കാൾസൺ

**ഷൗൺ കാൾസൺ** (born 1960)  അമേരിക്കൻ ഭൗതികശാസ്ത്രജ്ഞനും സാസ്ത്രലേഖകനും ശാസ്ത്രം സാങ്കേതികവിദ്യ, എഞ്ചിനീയറിങ്ങ്, ഗണിതശാസ്ത്രം എന്നിവയിൽ പ്രബോധകനും ആകുന്നു.
## അവലംബം
വാനമ്പാടിക്കിളി

വാനമ്പാടിക്കിളിയുടെ ശാസ്ത്രീയ നാമം *Alauda gulgula* എന്നാണ്. ഈ പക്ഷിയ്ക്ക് **Oriental lark** എന്നും **small skylark** എന്നും ആംഗലത്തിൽ പേരുകളുണ്ട്.

## വിതരണം

ഇന്ത്യൻ ഉപഭൂഖണ്ഡത്തിലും തെക്കു കിഴക്കൻഏഷ്യയിലും കാണുന്ന പക്ഷിയാണ്. തുറന്ന പ്രദേശങ്ങളിലും പുൽമേടുകളിലും മിക്കതും ഇവയോടടുത്ത ജലാശായങ്ങൾക്കരികിലും കാണുന്നു.

## ഭക്ഷണം
വിത്തുകളും പ്രാണികളുമാണ് ഭക്ഷണം. 
## രൂപ വിവരണം
അങ്ങാടിക്കുരുവിയുടെ വലിപ്പമേയുള്ളു. 16 സെ.മീ നീളം. ചെമ്പൻ നിറം . ചിറകിലും ദേഹത്തും വ്യക്തമല്ലാത്ത വരകളുണ്ട്. കഴുത്തിലും മാറിടത്തിലും വരകളുണ്ട്. വയറിനും ഗുദത്തിനും അടയാളങ്ങളില്ലാത്ത നരച്ച വെള്ള നിറം. പൂവനും പിടയും ഒരേപോലെയിരിക്കും.

## അവലംബം

## പുറത്തേക്കുള്ള കണ്ണികൾ
* Haryana Online 
* Birding in Taiwan
ചെറുകൊച്ച

**ചെറു കൊച്ച** അല്ലെങ്കിൽ **ചിന്ന കൊച്ച**യ്ക്ക് ആംഗലത്തിൽ **little bittern** എന്നാണു പേര്. ശാസ്ത്രീയ നാമം *Ixobrychus minutus* എന്നാണ്. ആഫ്രിക്ക, മദ്ധ്യ തെക്കൻ യൂറോപ്പ്, പശ്ചിമ-ദക്ഷിണേഷ്യ, മഡഗാസ്കർ എന്നിവിടങ്ങളിൽ പ്രജനനം നടത്തുന്നു. യൂറോപ്പിലെ മിതശീതോഷ്ണ പ്രദേശങ്ങളിലും പശ്ചിമഏഷ്യയിലും ഉള്ള ഇനങ്ങൾ തണുപ്പു കാലത്ത് ആഫ്രിക്ക, ദക്ഷിണേഷ്യ എന്നിവിടങ്ങളിലേക്ക് ദേശാടനം നടത്തുന്നു. പ്രജനന സ്ഥലത്തിനും വടക്ക് ഇവയെ കാണാറില്ല.

## രൂപ വിവരണം

കൊച്ചകളിൽ ചെറുതാണ്. 25-36 സെ.മീ. വലിപ്പം, 40-58 സെ.മീ ചിറകു വിരിപ്പ്, 59-150 ഗ്രാം തൂക്കം. ചെറിയ കഴുത്ത്, നീണ്ട കൊക്ക്, മങ്ങിയ അടിവശം പൂവന്റെ മുകൾ വശവും ഉച്ചിയും കറുപ്പാണ്. കറുത്ത ചിറകിൽ വെള്ള അടയാളം. പിടയ്ക്ക് പുറക് വശം തവിട്ടു നിറം, മങ്ങിയ അടിവശവും ഉണ്ട്. 

## പ്രജനനം
കുറ്റിച്ചെടികൾക്കിടയിൽ കമ്പുകൊണ്ട് ഉയർത്തി ഉണ്ടാക്കിയ കൂട്ടിൽ 4-8 മുട്ടകളിടും.

## ഭക്ഷണം
പ്രാണികളും മത്സ്യങ്ങളും ഉഭയ ജീവികളുമാണ് ഭക്ഷണം. 

## ചിത്രശാല

File:Ixobrychus minutus NRM.jpg|An adult during ringing in northern Italy
File:Ixobrychus_minutus_1_(Marek_Szczepanek).jpg |An immature little bittern, camouflaged in its reed bed habitat
File:Ixobrychus_minutus_2_(Marek_Szczepanek).jpg |An immature little bittern, in the open, but still near the water


## അവലംബം

* 

adu.org.za/docs/sabap1/078.pdf Little Bittern], *[[Southern African Bird Atlas Project|The Atlas of Southern African Birds]]*

## പുറത്തേക്കുള്ള കണ്ണികൾ
* 
* 
* 
* 
* 
* 

വർഗ്ഗം:കേരളത്തിലെ പക്ഷികൾ
മഞ്ഞകൊച്ച

**മഞ്ഞക്കൊച്ചയെ**  ആംഗലത്തിൽ  **yellow bittern** എന്നു വിളിക്കുന്നു. ശാസ്ത്രീയ നാമം*Ixobrychus sinensis*എന്നാണ്. സ്ഥിര വാസിയാണ്. ഇന്ത്യൻ ഉപ ഭൂഖണ്ഡത്തിലും ജപ്പാനു കിഴക്കും ഇന്തോനേഷ്യയിലും ഇവ പ്രജനനം നടത്തുന്നു.

## രൂപ വിവരണം
36-38 സെ.മീ നീളം. ചെറിയ കഴുത്ത്, വലിയ കൊക്ക്. നരച്ചമഞ്ഞ നിറമാണ്. ഉച്ചി തവിട്ടൂ നിറം.പൂവന്കഴുത്തിന്റെ വശങ്ങളിലും മുഖത്തും മുന്തിരി നിറമാണ്. പിടയ്ക്ക് മങ്ങിയ ഓറഞ്ചു നിറമാണ്.
## പ്രജനനം
 
കമ്പുകളും ഇലകളും കൊണ്ടൂള്ള കൂട്ടീൽ 4-6 

## ഭക്ഷണം
പ്രാണികളേയും മത്സ്യങ്ങളേയും ഉഭയജീവികളേയും ഭക്ഷിക്കുന്നു. 

## അവലംബം

* *Birds of India* by Grimmett, Inskipp and Inskipp, ISBN 0-691-04910-6
* 

## ചിത്രശാല

Image:Yellow Bittern at Hyoko 2.JPG|Walking in Niigata, Japan
Image:Yellow Bittern at Hyoko.JPG|Catching a fish in Niigata, Japan
Image:Yellow Bittern (Ixobrychus sinensis)- Immature in Kolkata W3 IMG 4649.jpg|Immature on a *Typha* species in   Kolkata, West Bengal, India. 
Image:Yellow Bittern (Ixobrychus sinensis) at Kolkata I IMG 2663.jpg|Male in Kolkata, West Bengal, India.
Image:Yellow Bittern (Ixobrychus sinensis)- Taking off at Kolkata I IMG 2650.jpg|Male taking off in Kolkata, West Bengal, India.
Image:Yellow Bittern (Ixobrychus sinensis)- Taking off at Kolkata I IMG 2651.jpg|Male taking off in Kolkata, West Bengal, India.
Image:Yellow Bittern (Ixobrychus sinensis)- Habitat at Kolkata I IMG 2653.jpg|Habitat in Kolkata, West Bengal, India.
File:Yellow Bittern (Ixobrychus sinensis) at Chiba JPN.jpg|1/3) Seeking immature for feeding, Chiba, Japan (July 2009).
File:Yellow Bittern (Ixobrychus sinensis) child bird at Chia JPN.jpg|2/3) Two immature, Chiba, Japan (July 2009).
File:Yellow Bittern (Ixobrychus sinensis) feeds to child bird at Chiba JPN.jpg|3/3) Feeds small fish to immature, Chiba, Japan (July 2009).
File:Yellow Bittern Mangalagodi.JPG|Yellow Bittern Mangalagodi, Odisha, INDIA


വർഗ്ഗം:കേരളത്തിലെ പക്ഷികൾ
നിരോക്സീകരണം

ഒരു രാസപ്രവർത്തനത്തിൽ ഇലക്ട്രോണുകളെ സ്വീകരിച്ച് ഓക്സീകരണനിലയിൽ കുറവുവരുന്ന പ്രക്രീയയാണ് **നിരോക്സീകരണം**. ലോഹങ്ങളിൽനിന്നും ഓക്സിജൻ നഷ്ടപ്പെടുന്ന പ്രക്രീയയാണ് നിരോക്സീകരണമായി അറിയപ്പെട്ടിരുന്നത്എന്നാൽ പിന്നീട് എല്ലാ രാസപ്രവർത്തനങ്ങൾക്കും ബാധകമാവുന്ന തരത്തിൽ ഇതിനെ മാറ്റി നിർവ്വചിച്ചു.

വർഗ്ഗം:രസതന്ത്രം
ഒച്ച

**ഒച്ച** എന്നത് ഒരുതരം ശബ്ദമാണ്. ഇത് സാധാരണയായി അനാവശ്യമായ ശബ്ദമാണ്. സാധാരണയായി ആവശ്യമായ ശബ്ദം കേൾക്കുന്നതിന് തടസ്സമായി നിൽക്കുന്നതോ ആളുകൾക്ക് അരോചകമായതോആയ ശക്തമായ ശബ്ദമാണ് ഒച്ച. പട്ടികളുടെ ശക്തിയായ കുര, ഉന്നത വോള്യത്തിൽ അയൽക്കാർ പാട്ട് വയ്ക്കുന്നത്, അറക്കവാളിന്റെ ശബ്ദം, റോഡിലെ വാഹനങ്ങളുടെ തുടർച്ചയായ ഹോൺ, ഒരു ശാന്തമായ ഗ്രാമപ്രദേശത്ത് വരുന്ന വലിയ വിമാനത്തിന്റെ ശബ്ദം തുടങ്ങി അരോചകമായ ഒച്ചക്ക് നിത്യജീവിതത്തിൽ നിന്നും അനേകം ഉദാഹരണങ്ങൾ കണ്ടെത്താൻ കഴിയും.

വർഗ്ഗം:ശബ്ദം
വർഗ്ഗം:ശബ്ദമലിനീകരണം
മണ്ണേങ്ങോട്

പാലക്കാട് ജില്ലയിലെ പട്ടാമ്പിത്താലൂക്കിൽ സ്ഥിതി ചെയ്യുന്ന ഗ്രാമ പ്രദേശമാണ് **മണ്ണേങ്ങോട്**. മണ്ണേങ്ങോട് കൊപ്പം ഗ്രാമ പഞ്ചായത്തിന്റെ ഭാഗമാണ്.
## ചരിത്രം
പ്രാചീന നെടുങ്ങനാടിൻറെ ഭാഗമാണ് മണ്ണെങ്ങോട്. കല്ലടിക്കോടൻ മലനിരകൾ തൊട്ട് പൊന്നാനി-പുറങ്ങ് വരെയുള്ള പ്രദേശത്തെ നെടുങ്ങനാട് എന്നാണ് എ.ഡി.ഒൻപതാം നൂററാണ്ടു മുതൽക്കെങ്കിലും പറഞ്ഞു വന്നിരുന്നത്. നെടുങ്ങേതിരിപ്പാട് ആയിരുന്നു നെടുങ്ങനാട്ടിലെ ഭരണാധികാരി. ആദ്യകാലത്തു നെടുങ്ങാടിമാരിൽ നിന്നായിരുന്നു നെടുങ്ങേതിരിസ്ഥാനി എന്നും പിത്കാലത്ത് ചേരൻറെ മക്കളെന്ന് അവകാശപ്പെട്ട തിരുമുൽപ്പാടന്മാർ ഭരണമേററെടുത്തു എന്നും പറഞ്ഞുവരുന്നു. ചെമ്പുലങ്ങാട് മാക്കോവിലകം ആയിരുന്നു ആസ്ഥാനം. കൊടിക്കുന്ന് ഭഗവതി നെടുങ്ങാനാടിൻറെ പരദേവതയാകുന്നു.

## പ്രധാന സ്ഥാപനങ്ങൾ
*എ.യു.പി.എസ് മണ്ണേങ്ങോട്
 
## അവലംബം


വർഗ്ഗം:പാലക്കാട് ജില്ലയിലെ ഗ്രാമങ്ങൾ
അബൂ ഗുറൈബ് ജയിൽ

ഇറാഖിലെ ബാഗ്ദാദിലുള്ള ഒരു പ്രധാന തടവറയാണ് **അബൂ ഗുറൈബ് ജയിൽ**. 1950കളിൽ ബ്രിട്ടീഷുകാരാണ് ഇത് സ്ഥാപിച്ചത്. പിന്നീട് ഇറാഖ് ഗവണ്മെന്റിന്റെ കീഴിലായി. 2003ലെ അമേരിക്കൻ അധിനിവേശത്തോടെ അമേരിക്കയുടെ കീഴിലായി. 2003 - 2004 കാലഘട്ടത്തിൽ അമേരിക്കൻ സൈനികർ തടവുകാരെ പീഡിപ്പിക്കുന്ന ദ്രിശ്യങ്ങൾ പുറത്തു വന്നതോടെ ഈ ജയിൽ കുപ്രസിദ്ധമായിരുന്നു. അമേരിക്കൻ പിന്മാറ്റത്തോടെ ജയിൽ ഇറാഖിലെ ഷിയാ ഗവണ്മെന്റിന്റെ കീഴിലായി. 2009ൽ ബാഗ്ദാദ് സെൻട്രൽ പ്രിസൺ എന്ന് പേര് മാറ്റി. 2013 ജൂലയ് 21 ഇസ്‌ലാമിക്ക് സ്റ്റേറ്റ് ഓഫ് ഇറാഖ് ആൻഡ് സിറിയ എന്ന സായുധ സംഘം ജയിൽ ആക്രമിക്കുകയും 500ലധികം പ്രവർത്തകരെ മോചിപ്പിക്കുകയും ചെയ്തതോടെ ജയിൽ സുരക്ഷാ ഭീഷണിയിലായി. 2014ൽ ഏപ്രിൽ മാസത്തോടെ ജയിൽ അടച്ചു പൂട്ടി.

## അവലംബം

വർഗ്ഗം:ജയിലുകൾ
എട്ടാമത്തെ മോതിരം

മലയാള മനോരമ പത്രത്തിൻെ പത്രാധിപനായിരുന്ന കെ.എം മാത്യുവിൻറെ ആത്മകഥയാണ് **എട്ടാമത്തെ മോതിരം**. 2008ലാണ് പ്രസ്തുത പുസ്തകം പുറത്തിറങ്ങിയത്. തൻറെ മാതാവിനാണ് മാത്യും ഈ പുസ്തകം സമർപ്പിച്ചിട്ടുള്ളത്. ഒന്പത് മക്കൾക്കും തൻറെ ആഭരണങ്ങൾ മോതിരമാക്കിയ മാറ്റിയ ശേഷം വീതം ചെയ്തിരുന്നു. എട്ടാമത്തെ കുട്ടിയായതിനാൽ കെ.എം മാത്യുവിന് കിട്ടിയതാവട്ടെ എട്ടാമത്തെ മോതിരവും. ആയതിനാലാണ് ഈ പുസ്തകത്തിന് ഈ പേര് നൽകിയത്.
## അവലംബം


വർഗ്ഗം:മലയാളത്തിലെ ആത്മകഥകൾ
കൈസെൻ

ചൈനീസ്, ജാപ്പനീസ് ഭാഷകളിൽ "*മെച്ചപ്പെടുത്തൽ*" എന്നതിനുള്ള പദമാണ് . ബിസിനസ് പശ്ചാത്തലത്തിൽ, സി.ഇ.ഒ.യുടെ തുടങ്ങി ഏറ്റം താഴേയ്ക്കിടയിലുള്ള തൊഴിലാളിയുടെ വരെ പ്രവർത്തനം മെച്ചപ്പെടുത്താനുള്ള പ്രവർത്തനങ്ങളെ സൂചിപ്പിക്കാൻ ഈ പദം ഉപയോഗിച്ചു വരുന്നു. പർച്ചേസിങ്, ലോജിസ്റ്റിക്സ്, തുടങ്ങിയ സപ്ലൈ ചെയിൻ പ്രവർത്തനങ്ങൾ മെച്ചപ്പെടുത്തുന്നതിനെയും കൈസെൻ എന്നു വിശേഷിപ്പിക്കാറുണ്ട്. ആരോഗ്യപരിപാലനം, പ്സൈക്കോതെറാപ്പി, ലൈഫ്-കോച്ചിങ്, സർക്കാർ ഭരണം, ബാങ്കിങ്, മറ്റു വ്യവസായങ്ങൾ ഇവയിലും കൈസെൻ തത്ത്വങ്ങൾ ഉപയോഗപ്പെടുത്തിയിട്ടുണ്ട്.

ക്രമീകൃത പ്രവർത്തനങ്ങളിലും പ്രവർത്തനരീതികളിലും പാഴ്ച്ചെലവ് ഒഴിവാക്കാൻ കൈസെൻ ലക്ഷ്യമിടുന്നു. രണ്ടാം ലോകമഹായുദ്ധത്തിനുശേഷം ജാപ്പനീസ് ബിസിനസുകളാണ് കൈസെൻ രൂപപ്പെടുത്തിയത്. പിന്നീട് ഈ തത്ത്വങ്ങൾ ലോകമാകമാനം പ്രചാരം നേടി. ബിസിനസ്, പ്രവർത്തനക്ഷമതാവർദ്ധനാ മേഖലകൾക്ക് പുറത്തും ഇന്നീ തത്ത്വങ്ങൾ ഉപയോഗിക്കുന്നു.

## അവലംബം


## പുറത്തേയ്ക്കുള്ള കണ്ണികൾ
* Toyota stumbles but its "kaizen" cult endures, Reuters
* Warping Forward with Kaizen , Karn G. Bulsuk
* Kaizen , Joe Marshall
* Guide to Kaizen startup Best Practice Guide, Ben Geck
* Definition of Kaizen , Masaaki Imai
* Management by Stress, Jane Slaughter

വർഗ്ഗം:ജാപ്പനീസ് ബിസിനസ് പദങ്ങൾ
റാക്കോഫറസ് ടാരോയെൻസിസ്

റാക്കോഫോറിഡേ കുടുംബത്തിൽ ഉള്ള ഒരു തവളയാണ് **റാക്കോഫറസ് ടാരോയെൻസിസ്** . ഈ തവള തെക്കൻ ചൈനയിലെ യുനാൻ , ഇന്ത്യയിൽ അരുണാചൽ പ്രദേശ്‌,നാഗാലാൻഡ് കൂടാതെ മ്യാൻമാർ എന്നീ സ്ഥലങ്ങളിൽ കാണപ്പെടുന്നു.  മിതോഷ്‌മേഖലാ, ഉഷ്ണമേഖല പ്രദേശങ്ങളിലെ ആർദ്ര പുൽപ്രദേശങ്ങൾ, നദികൾ,ചതുപ്പുകൾ, കുളങ്ങൾ തുടങ്ങിയ സ്ഥലങ്ങളിലാണ് ഇവയുടെ പ്രകൃത്യാ ഉള്ള ആവാസം. ആവാസ സ്ഥാനങ്ങളുടെ നാശം ഇവയെ പ്രതികൂലമായി ബാധിക്കുന്നു.

ഈ ഇനം തവളകൾ റാക്കോഫറസ് ഗോൻഘാനെൻസിസ് (Rhacophorus gongshanensis), റാക്കോഫറസ് ബർമാനസ് Rhacophorus burmanus എന്നും അറിയപ്പെടുന്നു

## അവലംബം

വർഗ്ഗം:ഇന്ത്യയിലെ തവളകൾ
കോമൺ ഫോറസ്റ്റർ

ഉത്തര ഭാരതത്തിൽ കാണപ്പെടുന്ന ഒരു ചിത്രശലഭം ആണ് **കോമൺ ഫോറസ്റ്റർ** ( Common Forester). ഇതിന്റെ ശാസ്ത്രനാമം *lethe insana* എന്നാണ്. ഇന്ത്യയിൽ ഉത്തരാഖണ്ഡ്,സിക്കിം,അരുണാചൽ പ്രദേശ്‌ എന്നിവിടങ്ങളിൽ ഇവയെ കണ്ടുവരുന്നു. ഏപ്രിൽ, മേയ്, ജൂൺ, ഒക്ടോബർ മാസങ്ങളിൽ ഇവയെ ധാരാളമായി കാണാൻ കഴിയും.

## അവലംബം

വർഗ്ഗം:ചിത്രശലഭങ്ങൾ
വള്ളുവനാട് ഗ്രന്ഥവരി

വള്ളുവനാട്ടിലെ ഭരണാധിപരായിരുന്ന വള്ളുവക്കോനാതിരിമാരുടെ ഭരണസംബന്ധമായ ഓലക്കരണങ്ങളെയാണ് **വള്ളുവനാട് ഗ്രന്ഥവരി** എന്നു പറയുന്നത്.

## പശ്ചാത്തലം
പന്തലൂർ മലകളിൽ നിന്ന് തുടങ്ങി പൊന്നാനി കടപ്പുറം വരെയായിരുന്നു പ്രാചീന വള്ളുവനാട്. ജൂതശാസനം,   ആധിപുരേശ്വര ക്ഷേത്ര ലിഖിതം  എന്നീ പുരാരേഖകളിൽ വള്ളുവനാടിനെപ്പററി പ്രതിപാദിക്കുന്നുണ്ട്.  കോതൈ കടുങ്ങോൻ എന്ന വള്ളുവക്കോനാതിരിയും പതിനാറു സ്വരൂപികളും ചേർന്നാണ് വള്ളുവനാട് ഭരിച്ചിരുന്നത്. മങ്കട, ആയിരനാഴി, അരിപ്ര, കടന്നമണ്ണ എന്നീ നാല് കോവിലകങ്ങൾ ചേർന്നതായിരുന്നു വള്ളുവനാട് വംശം.   ഇതിൽ കടന്നമണ്ണ കോവിലകത്തുനിന്നു ലഭിച്ച ഏതാനും ഓലക്കരണങ്ങളെയാണ് വള്ളുവനാട് ഗ്രന്ഥവരി എന്ന് പറയുന്നത്.

## പ്രാധാന്യം
വള്ളുവനാട് ഗ്രന്ഥവരി കൊല്ലം 990 മുതൽ 1094 വരെയുള്ള 429 ഓലക്കരണങ്ങളുടെ സമാഹാരമാകുന്നു. മദ്ധ്യകേരളത്തിലെ പ്രധാനപ്പെട്ട രേഖാസഞ്ചയമാണിത്. ഇന്നത്തെ മലപ്പുറം, പാലക്കാട് ജില്ലകളെ സംബന്ധിച്ച അനവധി ചരിത്രവസ്തുതകൾ ഇതിലുണ്ട്. 

ഈ ഗ്രന്ഥവരിയിൽ പ്രധാനമായും പ്രതിപാദിക്കുന്നത് വള്ളുവക്കോനാതിരിമാരുടെ മൂലത്താവഴിയായ കടന്നമണ്ണ കോവിലകത്തെ വിവിധ വ്യവഹാരങ്ങളാകുന്നു. വള്ളുവനാട്ടിലെ സ്വരൂപിയെ വള്ളുവക്കോനാതിരി എന്ന് വിളിക്കുന്നു. കോതൈ കടുങ്ങോനായ കോവിൽ കരുമികൾ എന്നാണ് സ്ഥാനം. 

## ഉള്ളടക്കം
ആറങ്ങോട്ടു സ്വരൂപത്തെക്കുറിച്ചുള്ള അനേകം രേഖകളുടെ സമാഹാരമാണിത്. ഉള്ളടക്കഭാഗം താഴെ ചേർക്കുന്നു. 

## ഇതും കാണുക

* വള്ളുവനാട് 
* തിരുമാന്ധാംകുന്നു ക്ഷേത്രം 
* തിരുമാന്ധാംകുന്നു ഗ്രന്ഥവരി
* മാമാങ്കം

## അവലംബം

വർഗ്ഗം:ഗ്രന്ഥവരികൾ
സ്ഫടികവത്കരണം

ഒരു പൂരിതലായനിയിൽ നിന്നോ ദ്രാവകത്തിൽനിന്നോ മെല്ലെ മെല്ലെ ക്രിസ്റ്റൽ വേർതിരിയുന്ന പ്രക്രീയയാണ് **സ്ഫടികവത്കരണം** എന്നുപറയുന്നത്. ഇത് ഒരു പൂരിതലായിനിയിൽ നിന്നും അവക്ഷിപ്തമായോ ഖരവസ്തുവിനെ ഉരുക്കിയോ ചിലപ്പോൾ വാതകത്തിനെ നേരിട്ട് ഖരമാക്കാൻ സമ്മർദ്ദം ചെലുത്തിയോ ആണ് സ്ഫടികവത്കരണം നടത്തുന്നത്. ഖരത്തിനെയും ദ്രാവകത്തിനെയും വേർതിക്കാനായി ഉപയോഗിക്കുന്ന ഒരു രാസപ്രക്രീയകൂടിയാണ് സ്ഫടികവത്കരണം.

വർഗ്ഗം:ദ്രവ്യം
അതിഖരം

അതിദ്രാവസ്വഭാവമുള്ളതും എന്നാൽ ഖരവസ്തുക്കളെപ്പോലെ ക്രമമായ വിന്യാസമുള്ളതുമായ വസ്തുവാണ് **അതിഖരം**. അതിദ്രാവകത്വം എന്നത് ദ്രവ്യത്തിന്റെ ഒരു അവസ്ഥയാണ് ഇതിൽ ദ്രാവകത്തിന് ശ്യാനത ഇല്ലാതെ ഒഴുകാൻ കഴിയും എന്നതാണ്.

വർഗ്ഗം:ദ്രവ്യം
വർഗ്ഗം:ദ്രവ്യത്തിന്റെ അവസ്ഥകൾ
പെരുങ്കൊച്ച

**പെരുംകൊച്ച്യ്ക്ക്**  ആംഗലത്തിൽ  **Eurasian bittern** , **great bittern** എന്നീ പേരുകളുണ്ട്. ശാസ്ത്രീയ നാമം *Botaurus stellaris*എന്നാണ്.

## രൂപ വിവരണം

ivayK  നീളമുണ്ട് ,  ചിറകുവിരിപ്പും തൂക്കവും ഉണ്ട്.

## വിതരണം

മിക്കവാറും ഒറ്റയ്ക്കാണ് ഇവ ഇര തേടുന്നത്. വെള്ളത്തിൽ  വളരെ പതുക്കെ നടന്നോ അനങ്ങാതെ നിന്നൊ ആണ് ഇര പിടിക്കുന്നത്. കാലത്തും സന്ധ്യക്കുമാണ് കൂടുതൽ ഇര തേടുന്നത്. 
### പ്രജനനം

പൂവൻ അഞ്ചു പിടകളോടു വരെ ഇണ ചേരും. ചെടികൾക്കിടയിൽ ഉയർത്തിയാണ് കൂട് ഉണ്ടാക്കുന്നത്. 4-5 മുട്ടകളിടും. പിട അടയിരിക്കുന്നു. വിരിഞ്ഞ് രണ്ടാഴ്ചകൂടി കുഞ്ഞുങ്ങൾ കൂട്ടിൽ കഴിയും. 

### ഭക്ഷണം
ആഴം കുറഞ്ഞ വെള്ളത്തിൽ ചെടികൾക്കരികിലാണ് ഇര തേടുന്നത്. മത്സ്യങ്ങൾ, ഉഭയ ജീവികൾ, അക്ശേരുകികൾ എന്നിവയാണ് ഭക്ഷണം.

## അവലംബം

## പുറത്തേക്കുള്ള കണ്ണികൾ

* Ageing and sexing (PDF) by Javier Blasco-Zumeta & Gerd-Michael Heinze 
* 
* BBC Wildlife Finder - videos and information
* Bittern - *[[Southern African Bird Atlas Project|The Atlas of Southern African Birds]]*

വർഗ്ഗം:കേരളത്തിലെ പക്ഷികൾ
മൊയ്തീൻ കാഞ്ചനമാല പ്രണയം

കോഴിക്കോട് ജില്ലയിലെ മലയോര ഗ്രാമമായ മുക്കം ഗ്രാമത്തിൽ 1950-കളിൽ തുടക്കം കുറിക്കപ്പെട്ട നാട്ടിലെ പേരുകേട്ട രണ്ടു തറവാടുകളിൽ പെട്ടവരായിരുന്ന  രാഷ്ട്രീയ നേതാവുകൂടിയായ ഉള്ളാട്ടിൽ ബി.പി. ഉണ്ണിമൊയ്‌തീൻ സാഹിബിന്റെ മകനായ മൊയ്തീൻ, അദ്ദേഹത്തിന്റെ ഉറ്റ സുഹൃത്തായിരുന്ന കൊറ്റങ്ങൽ അച്യുതന്റെ മകൾ കാഞ്ചനമാല എന്നിവർ തമ്മിലുള്ള പ്രണയ കഥയാണ് **മൊയ്തീൻ കാഞ്ചനമാല പ്രണയം** എന്നറിയപ്പെടുന്നത്. ദീർഘകാലം നീണ്ടുനിന്ന പ്രണയത്തിലെ സംഭവ ബാഹുല്യം കൊണ്ടും കാൽ നൂറ്റാണ്ട് കാലത്തെ പ്രണയ ശേഷം മൊയ്തീന്റെ അകാലത്തിലുണ്ടായ അപകടമരണത്തെ തുടർന്ന് മൊയ്തീന്റെ വിധവയായി ജീവിതം നയിക്കാൻ തീരുമാനിച്ച കാഞ്ചനമാലയുടെ പിൽകാല ജീവിതവും ഒക്കെ ചേർന്ന് വ്യത്യസ്തമായ ഒരു പ്രണയകഥ എന്ന നിലയിൽ ശ്രദ്ധ നേടുകയുണ്ടായി.

കൗമാരത്തിൽ ഒരുമിച്ചു പഠിച്ചിരുന്ന ഇവർ അതിനിടയിൽ എപ്പോഴോ പ്രണയബദ്ധരാവുകയും കുറച്ചുകാലത്തിനു ശേഷം പ്രണയം വീട്ടിലറിയുകയും കാഞ്ചനമാല വീട്ടു തടങ്കലിലാവുകയും ചെയ്തു. പരസ്പരം കാണാതിരുന്ന ഈ പത്തുവർഷക്കാലം ഇവർ പരസ്പരം കത്തുകളിലൂടെ പ്രണയിക്കുകയും പിന്നീട് കത്തുകൾ പിടിക്കപ്പെട്ടപ്പോൾ സ്വന്തമായി രണ്ടുപേരും ചേർന്ന് ഒരു കോഡ് ഭാഷ ഉണ്ടാക്കിയെടുക്കുകയും ചെയ്തു. ആ കാലത്തിനിടക്ക് മൊയ്തീൻ യുവരാഷ്ട്രീയ നേതാവും ഫുട്ബോൾ താരവും ഒക്കെ ആയി പേരെടുത്തു. സ്വന്തമായി നാലോളം സിനിമകളും നിർമ്മിക്കുകയുണ്ടായി. 

1982 ജൂലായ് 5 മുക്കത്തെ ഇരുവഴിഞ്ഞിപ്പുഴയിൽ ഉണ്ടായ ഒരു തോണിയപകടത്തിലെ രക്ഷാപ്രവർത്തനത്തിനിടെ മൊയ്തീൻ ചുഴിയിൽ പെട്ട് മുങ്ങി മരിക്കുകയുണ്ടായി. ഇതോടെ ആത്മഹത്യ ചെയ്യാനുള്ള കാഞ്ചനയുടെ ശ്രമങ്ങൾ വിഫലമായി. ശേഷം മൊയ്തീന്റെ വിധവയായി ജീവിക്കാൻ തീരുമാനിച്ച കാഞ്ചനമാലയെ കുറച്ചു ദിവസങ്ങൾക്ക് ശേഷം മൊയ്തീന്റെ ഉമ്മ വീട്ടിലേക്ക് കൊണ്ടുവന്നു. പിന്നീട് സാമൂഹ്യപ്രവർത്തനത്തിലേക്കു തിരിഞ്ഞ കാഞ്ചന മൊയ്തീന്റെ പേരിൽ ലൈബ്രറിയും ബി.പി.മൊയ്തീൻ സേവാ മന്ദിർ എന്ന സന്നദ്ധ പ്രവർത്തന കേന്ദ്രവും സ്ഥാപിച്ചു നോക്കിനടത്തി കാഞ്ചനമാല ഇന്നും മുക്കത്ത് ജീവിച്ചിരിക്കുന്നുണ്ട്.
## പുസ്തകങ്ങൾ
*മൊയ്തീൻ, കാഞ്ചനമാല - ഒരപൂർവ പ്രണയ ജീവിതം* എന്ന പേരിൽ  മാതൃഭൂമി ആഴചപ്പതിപ്പിൽ വന്ന ഇവരുടെ കഥയാണ് ഈ പ്രണയത്തെ കേരളത്തിൽ പ്രശസ്തമാക്കിയത്. മാതൃഭൂമി ബുക്സ് പിന്നീട് ഇതൊരു പുസ്തകമായി പുറത്തിറക്കി. *പ്രണയവഴിഞ്ഞി* എന്ന പേരിൽ ഡി.സി. ബുക്സ്ഉം ഒരു പുസ്തകം പ്രസിദ്ധീകരിച്ചിട്ടുണ്ട്.
## ചലച്ചിത്രം
2015ൽ റിലീസ് ചെയ്യപ്പെട്ട ആർ.എസ്. വിമൽ രചനയും സംവിധാനവും നിർവഹിച്ച എന്ന് നിന്റെ മൊയ്തീൻ എന്ന സിനിമ ഈ പ്രണയത്തിന്റെ കഥപറയുന്നു.

## അവലംബം


## പുറത്തേക്കുള്ള കണ്ണികൾ
സിനിമയുടെ ട്രെയിലർ

വർഗ്ഗം:പ്രണയം
ദ്രവ്യ സംരക്ഷണ നിയമം

ചുറ്റുപാടുകളുമായി എല്ലാതരം ദ്രവ്യ ഊർജ്ജകൈമാറ്റങ്ങൾ നിരോധിച്ച ഒരു വ്യൂഹത്തിൽ ദ്രവ്യത്തിന്റെ അളവ് എല്ലാ സമയത്തും സ്ഥിരമായിരിക്കും. അതായത്പുറമേനിന്ന് ദ്രവ്യം ചേർക്കുകയോ വ്യൂഹത്തിൽനിന്ന് എടുത്തുമാറ്റുകയോ ചെയ്യാതെ വ്യൂഹത്തിലെ ദ്രവ്യത്തിന്റെ അളവിന് വ്യത്യാസം വരുത്താൻ സാദ്ധ്യമല്ല. അതായത് ദ്രവ്യത്തിന്റെ അളവ് സംരക്ഷിക്കപ്പെട്ടിരിക്കുന്നു. ലളിതമായി പറഞ്ഞാൽ ദ്രവ്യം നിർമ്മിക്കാനോ നശിപ്പിക്കാനോ സാദ്ധ്യമല്ല ദ്രവ്യത്തിനെ ഒരു രൂപത്തിൽനിന്ന് മറ്റൊരുരൂപത്തിലേക്ക് മാറ്റുവാൻ മാത്രമേ കഴിയൂ. ഒരു അടഞ്ഞവ്യൂഹത്തിലെ രാസപ്രവർത്തനം, ന്യൂക്ലിയാർ രാസപ്രവർത്തനം, റേഡിയോ ആക്ടീവ് ഡീകേ എന്നിവയിലെല്ലാം അഭികാരകങ്ങളുടെ ദ്രവ്യത്തിന്റെ ആകെതുക ഉത്പന്നങ്ങളുടെ ദ്രവ്യത്തിന്റെ ആകെതുകക്ക് തുല്യമായിരിക്കും.

18-ാം നൂറ്റാണ്ടിൽ ആന്റ്വാൻ_ലാവോസിയെയാണ് **ദ്രവ്യസംരക്ഷണനിയമം** കണ്ടുപിടിച്ചത്. രസതന്ത്രത്തിനെ ആൽകെമിയിൽ നിന്നും ആധുനിക രസതന്ത്രം എന്ന ശാസ്ത്രശാഖയിലേക്ക് എത്തിക്കുന്നതിന് ഈ നിയമത്തിന് സുപ്രധാന പങ്ക് വഹിച്ചിട്ടുണ്ട്. ഈ നിയമം രസതന്ത്രം, ബലതന്ത്രം, ഫ്ലൂയിഡ് ഡൈനാമിക്സ് തുടങ്ങി വിവിധ ശാസ്ത്രശാഖകളിൽ ഉപയോഗിക്കുന്നു.

വർഗ്ഗം:ദ്രവ്യം
വർഗ്ഗം:സംരക്ഷണ നിയമങ്ങൾ
സീഡ് ബാങ്ക്

ലോകത്തിലെ സകലമാന വിത്തുകളുടെയും ഒരു കലവറയാണ് **സീഡ് ബാങ്ക്** (**seedbank** അഥവാ**seeds bank**). പ്രകൃതി ദുരന്തങ്ങൾ മൂലമോ മറ്റോ ഏതെങ്കിലും മേഖലയിൽ സംരക്ഷിക്കപ്പെട്ടു പോന്ന ചെടികളോ വൃക്ഷങ്ങളോ നശിച്ചു പോകുകയാണെങ്കിൽ അതെ സസ്യത്തെ വീണ്ടും ഭൂമിയിൽ നിലനിർത്താൻ വേണ്ടിയുള്ള മുൻകരുതൽ ആണ് സീഡ് ബാങ്ക്. ഒരുതരത്തിൽ പറഞ്ഞാൽ ഇതൊരു ജീൻ ബാങ്ക്  ആണ്. 

പ്രധാനമായും ഭക്ഷ്യധാന്യങ്ങളുടെയും അപൂർവയിനം ജൈവവൈവിധ്യങ്ങളുടെയും നിലനിൽപ്പിനായാണ് ഈ കലവറ രൂപകൽപ്പന ചെയ്തിരിക്കുന്നത്. ഉപയോഗപ്രദങ്ങളായ പല സസ്യജാലങ്ങളും നൂറ്റാണ്ടുകളായി വാണിജ്യാടിസ്ഥാനത്തിൽ കൃഷി ചെയ്യാത്തതിനാൽ വളരെ അപൂർവമായേ കാണാറുള്ളൂ എന്ന് മാത്രമല്ല അതിൽ പലതും ഇന്ന് വംശനാശ ഭീഷണി തന്നെ നേരിട്ടുകൊണ്ടിരിക്കുകയാണ്. ഇത്തരം സാഹചര്യങ്ങളിൽ അതിൻറെയെല്ലാം വിത്തുകൾ സംരക്ഷിക്കുക എന്നതും ശ്രമകരമായ ഒരു കാര്യമാണ്. 

പ്രകൃതി ദുരന്തങ്ങളും,യുദ്ധങ്ങളും,പകർച്ചവ്യാധികളും ഒരു പ്രദേശത്തെ പല ജൈവജാതികളെയും ഉന്മൂലനം തന്നെ ചെയ്തേക്കും. ഇത്തരം എല്ലാ  വെല്ലുവിളികളിൽ നിന്നും വിത്തുകളെ സംരക്ഷിക്കാൻ കെല്പുള്ളതാണ് ഒരു സീഡ് ബാങ്ക്. സീഡ് ബാങ്കുകൾ വിരളമായി മാത്രമേ തുറക്കാറുള്ളൂ.

വർഗ്ഗം:സസ്യവിത്തുകൾ
വർഗ്ഗം:ജീൻ ബാങ്കുകൾ
ജീൻ ബാങ്ക്

ജനിതക പദാർഥങ്ങൾ സംരക്ഷിച്ചു വച്ചിരിക്കുന്ന  ഒരു തരം ജൈവ കലവറയാണ് **ജീൻ ബാങ്ക്**.  സസ്യങ്ങളുടെ കാര്യത്തിൽ ഇത് കാണ്ഡമോ, വിത്തോ ആയിരിക്കും. അത് ദ്രവനൈട്രജനിൽ -196 ഡിഗ്രി സെൽഷ്യസിൽ സൂക്ഷിക്കുന്നു..

## അവലംബം


വർഗ്ഗം:ജീൻ ബാങ്കുകൾ
കോർട്ട്

ചൈതന്യ തമാനെ സംവിധാനം ചെയ്ത മറാത്തി ചിത്രമാണ് **കോർട്ട്**. 2014-ലെ മികച്ച ചിത്രത്തിനുള്ള ദേശീയ അവാർഡ് നേടിയ ഈ ചിത്രം 2015 ൽ  ഇന്ത്യയുടെ ഓസ്കർ എൻട്രിയായിരുന്നു. വിദേശ ചിത്രങ്ങളുടെ വിഭാഗത്തിലായിരുന്നു എൻട്രി. 2015 ഏപ്രിൽ 17നാണ് ഇന്ത്യയിൽ റിലീസ് ചെയ്തത്.

## ഉള്ളടക്കം
മുംബയിലെ ഒരു കീഴ്ക്കോടതിയാണ് ഈ ചിത്രത്തിന്റെ കഥാ പരിസരം. സർക്കാർ ജീവനക്കാരും അധ്യാപകരുമടങ്ങുന്ന പുതുമുഖങ്ങളായിരുന്നു ചിത്രത്തിലേറെയും. ദളിത് മനുഷ്യാവകാശപ്രവർത്തകനും കവിയും ഗായകനുമായ നാരായൺ കാംബ്ലെ എന്ന വൃദ്ധൻ, ആത്മഹത്യാപ്രേരണക്കുറ്റത്തിന് വിചാരണ ചെയ്യപ്പെടുന്നതാണ് സിനിമയിൽ പറയുന്നത്.

## അഭിനേതാക്കൾ
* വീര സാതിദാർ 
* വിവേക് ഗോംബർ 
* ഗീതാഞ്ജലി കുൽക്കർണി 
* പ്രദീപ് ജോഷി 
* ഉഷ ബാനെ 
* ഷിരീഷ് പവാർ 
## പുരസ്കാരങ്ങൾ
*2014-ലെ മികച്ച ചിത്രത്തിനുള്ള ദേശീയ അവാർഡ്
*വെനീസ് ഫിലിം ഫെസ്റ്റിവലിൽ അവാർഡ്
*രാജ്യാന്തര തലത്തിൽ ഉൾപ്പെടെ 18 പുരസ്‌കാരങ്ങൾ കോർട്ട് നേടിയിട്ടുണ്ട്.

## അവലംബം

## പുറം കണ്ണികൾ
*

വർഗ്ഗം:മറാഠി ചലച്ചിത്രം
വർഗ്ഗം:മികച്ച ചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ
വർഗ്ഗം:മികച്ച വിദേശചിത്രത്തിനുള്ള ഓസ്കാർ പുരസ്കാരത്തിന്‌ ശുപാർശ ചെയ്യപ്പെട്ട ചലച്ചിത്രങ്ങൾ
വെബ് കണ്ടന്റ് മാനേജ്മെന്റ് സിസ്റ്റം

വെബ് സംവിധാനത്തിൽ വെബ്സൈറ്റ് നിർമ്മാണം, പങ്കുവെയ്ക്കലുകൾ, നിരീക്ഷണങ്ങൾ, നിയന്ത്രണങ്ങൾ എന്നിവക്ക് സഹായകമായ സോഫ്റ്റ് വെയറുകളാണ് **വെബ്കണ്ടന്റ് മാനേജ്മെന്റ് സിസ്റ്റം**. മനോഹരമായ വെബ്സൈറ്റ് ഒരുക്കുന്നതിനും വിവരങ്ങൾ ഉൾപ്പെടുത്തുന്നതിനും ഇതിൽ അനായാസം സാധിക്കുന്നു. വേർഡ്പ്രസ്, ജൂംല, ഡ്രൂപൽ, ലൈറ്റ് സി.എം.എസ് തുടങ്ങിയവയാണ് ചില പ്രധാനപ്പെട്ട വെബ് കണ്ടന്റ് മാനേജ്മെന്റ് സിസ്റ്റങ്ങൾ. സി.എം.എസ് സോഫ്റ്റ് വെയറുകൾ ഇൻസ്റ്റാൾ‌ ചെയ്യുന്നത് നമ്മുടെ കമ്പ്യൂട്ടറി(സെർവർ)ലാണ്. അതിനാൽ തന്നെ പൂർണ സ്വാതന്ത്ര്യത്തോടെ അനുയോജ്യമായ വെബ്സൈറ്റുകൾ സ്വന്തം കമ്പ്യൂട്ടറിൽ തയ്യാറാക്കാനാകും.
കണ്ടന്റ് മാനേജ്മെന്റ് സിസ്റ്റം സോഫ്റ്റ് വെയർ ഇൻസ്റ്റാൾ ചെയ്ത വെബ് സർവറിൽ ഒട്ടനവധി വെബ്സൈറ്റ് മാതൃകകൾ (ടെമ്പ്ളെറ്റുകൾ) ലഭ്യമാണ്. അനുയോജ്യമായ ടെമ്പ്ളെറ്റ് തിരഞ്ഞെടുക്കുക. ലോഗോയും നിറങ്ങളിലും മാറ്റം വരുത്തി കൂടുതൽ ആകർഷകമാക്കുക. വെബ്സൈറ്റിലേക്ക് ആവശ്യമായ സേവനങ്ങൾ (ബ്ലോഗ്,യൂസർ ലോഗി, ഗാലറി, സോഷ്യൽ നെറ്റ് വർക്ക് ലിങ്ക്) തിരഞ്ഞെടുക്കുക,വിവരങ്ങൾ, ചിത്രങ്ങൾ, മറ്റു ഡോക്യുമെന്റുകൾ എന്നിവ ഉൾപ്പെടുത്തുക, ഇത്രയും ചെയ്യുന്നതോടെ വെബ്സൈറ്റ് സജ്ജമാകുന്നു. നിലവിലുള്ള ടെമ്പ്ളെറ്റിൽ ഏതുസമയത്തും മാറ്റം വരുത്തുവാൻ സാധിക്കും. ഇങ്ങനെ വരുത്തുന്ന മാറ്റം നിലവിലുള്ള വിവരങ്ങളിൽ പ്രതിഫലിക്കുകയും ചെയ്യും.

വർഗ്ഗം:വെബ് സോഫ്റ്റ്വെയറുകൾ
വർഗ്ഗം:വെബ്സൈറ്റുകൾ
സംരക്ഷണനിയമം

ഒരു അടഞ്ഞ വ്യൂഹത്തിന്റെ അളക്കാൻകഴിയുന്ന ഒരു സ്വഭാവം സമയത്തിനനുസരിച്ച് വ്യൂഹം പരിണമിക്കുമ്പോൾ മാറ്റമില്ലാതെ തുടരുന്നു എന്നതാണ് ഭൗതികശാസ്ത്രത്തിലെ സംരക്ഷണനിയമം പ്രസ്ഥാവിക്കുന്നത്. ഊർജ്ജസംരക്ഷണനിയമം, നേർരേഖാ ആക്കസംരക്ഷണനിയമം, വർത്തുള ആക്കസംരക്ഷണനിയമം, വൈദ്യുതചാർജ്ജ് സംരക്ഷണനിയമം എന്നിവയാണ് ഭൗതികശാസ്ത്രത്തിലെ സംരക്ഷണനിയമങ്ങൾ. ദ്രവ്യം, പാരിറ്റി, ലെപ്റ്റോൺ സംഖ്യ, ബാരിയോൺ സംഖ്യ, വിചിത്രത, അധിക ചാർജ്ജ് എന്നിവക്കെല്ലാം ഏകദേശ സംരക്ഷണനിയമങ്ങൾ നിലവിലുണ്ട്.

സാധാരണയായി  സംരക്ഷിത സ്വഭാവത്തിന്റെ അളവും അതിന്റെ മാറ്റത്തിന്റെ അളവും തമ്മിലുള്ള ബന്ധം സൂചിപ്പിക്കുന്ന ഒരു ഭാഗീക അവകലന സമവാക്യമായാണ് ഇത് ഗണിതപരമായി സൂചിപ്പിക്കുന്നത്. ഇത് എപ്പോഴും ഒരു തുടർച്ചാ സമവാക്യമായിരിക്കും. ഒരു നിശ്ചിത വ്യാപ്തത്തിനുള്ളിലെ സംരക്ഷിത സ്വഭാവത്തിന്റെ അളവിന് മാറ്റം വരുത്തുവാൻ  ആ വ്യാപ്തത്തിനുള്ളിലേക്കോ പുറത്തേക്കോ പോകുന്ന സംരക്ഷിത സ്വഭാവത്തിന്റെ അളവിന് മാത്രമേ കഴിയൂ.

ചുരുക്കിപറഞ്ഞാൽ വ്യൂഹത്തിന്റെ സംരക്ഷിത സ്വഭാവത്തിന്റെ അളവിന് ചുറ്റുപാടുകളുടെ ഇടപെടലില്ലാതെ മാറ്റം വരുത്തുക അസാധ്യമാണ്.  അതായത് വ്യൂഹത്തിന്റെ സംരക്ഷിത സ്വഭാവത്തിന്റെ അളവ് സ്ഥിരമായിരിക്കും.

ഓരോ സംരക്ഷണസിദ്ധാന്തവും അതുമായി ബന്ധപ്പെട്ടിരിക്കുന്ന ഭൗതികശാസ്ത്രവുമായി സമമിതിയിലായിരിക്കും എന്ന് നോയിഥർ സിദ്ധാന്തം പറയുന്നു.

വർഗ്ഗം:സംരക്ഷണ നിയമങ്ങൾ
വർഗ്ഗം:സമമിതി
വർഗ്ഗം:ഭൗതികശാസ്ത്ര സങ്കല്പങ്ങൾ
വർഗ്ഗം:ശാസ്ത്രീയനിയമങ്ങൾ
സ്പിറ്റ് കേക്ക്

യൂറോപ്യൻ രാജ്യങ്ങളിൽ വിശിഷ്ട വിഭവമായി വിളമ്പുന്ന ഒരു തരം കേക്കാണ് **സ്പിറ്റ് കേക്ക്**. തീയിലോ, ഓവനിലോ ബേക്ക് ചെയ്തെടുക്കുന്ന സ്പിറ്റ് കേക്ക് പല പാളികളുള്ള മാവുകൊണ്ട്  നിർമ്മിക്കപ്പെട്ടതാണ്. കറങ്ങിക്കൊണ്ടിരിക്കുന്ന 'സ്പിറ്റി'ൽ കേക്കിന്റെ മാവ് പലതവണ ചേർത്താണ് സ്പിറ്റ് കേക്ക് ഉണ്ടാക്കുന്നത്. യൂറോപ്പിൽ പലയിടത്തും പല പേരുകളിലായാണ് സ്പിറ്റ് കേക്ക് അറിയപ്പെടുന്നതെങ്കിലും ചേരുവകൾ ഏതാണ്ട് ഒരുപോലെയാണ്. ക്രിസ്മസ്, വിവാഹം തുടങ്ങിയ വിശേഷാവസരങ്ങലിലാണ് സ്പിറ്റ് കേക്ക് സാധാരണയായി ഉണ്ടാക്കാറുള്ളത്. പുരാതന ഗ്രീസിലാണ് സ്പിറ്റ് കേക്കിന്റെ ഉദ്ഭവം എന്ന് കരുതപ്പെടുന്നു.

## വ്യത്യസ്ത സ്പിറ്റ് കേക്കുകൾ
സ്പിറ്റ് കേക്ക് ഉണ്ടാക്കുന്നത് വളരെ ബുദ്ധിമുട്ടേറിയ പ്രക്രിയയായതിനാൽ വിശേഷാവസരങ്ങളിൽ മാത്രമേ ഇത് നിർമ്മിക്കാറുള്ളൂ. ജർമനിയിൽ പ്രചാരത്തിലുള്ള സ്പിറ്റ് കേക്കാണ് ബൗമ്കുഷൻ. മരത്തിന്റെ ആകൃതിയിൽ നിർമ്മിക്കുന്ന ഈ കേക്ക് മുറിച്ച്, ചെറിയ റിങ്ങുകളുടെ രൂപത്തിലാക്കിയിട്ടാണ് വിളമ്പുക. ബൗമ്സ്ട്രസൽ എന്ന ജർമൻ സ്പിറ്റ് കേക്കിൽ അപ്പക്കാരത്തോടൊപ്പം കാരമലും ചേർക്കുന്നു.

സ്വീഡിഷ് സ്പിറ്റ് കേക്കാണ് *സ്പിറ്റ്കക*. ഉരുളക്കിഴങ്ങുകൊണ്ടുണ്ടാക്കിയ മാവാണ് ഇത് ഉണ്ടാക്കാൻ ഉപയോഗിക്കുന്നത്. മുട്ടയും, പഞ്ചസാരയും ചേർത്ത ഈ കേക്ക് മൊരിഞ്ഞതും, എളുപ്പത്തിൽ  പൊട്ടുന്നതുമാണ്. നോർവീജിയൻ സ്പിറ്റ് കേക്കാണ് *ക്രാൻസ്കേക്ക്*. റിങ് രൂപത്തിലുള്ള മാവ് സ്പിറ്റിൽ വേവിച്ച്, റിങ്ങുകൾ ഐസിങ് കൊണ്ട് കൂട്ടി യോജിപ്പിച്ചാണ് കേക്ക് തയ്യാറാക്കുക.

## അവലംബം

## പുറത്തേയ്ക്കുള്ള കണ്ണികൾ

* 

വർഗ്ഗം:കേക്ക്
ലിംഫ്

ലിംഫ് വ്യവസ്ഥയിലൂടെ ഒഴുകുന്ന  ദ്രാവകമാണ് **ലിംഫ്**. ജീവകലകളുടെ ഉള്ളിൽ നിന്നുള്ള ദ്രാവകം ലിംഫ് കുഴലുകളിൽ ശേഖരിക്കപെടുമ്പോഴാണ്  ലിംഫ് ഉണ്ടാകുന്നത്.  ലിംഫ് കുഴലുകളിൽ നിന്ന് ലിംഫ് നോഡിലേയ്ക്ക് എത്തുന്ന ദ്രാവകം സബ്ക്ലേവിയൻ ധമനിയിൽ വച്ച് രക്തവുമായി കലരുന്നു. കലകളിൽ നിന്നുള്ള ദ്രാവകമായതുകൊണ്ടു തന്നെ രക്തവും ചുറ്റുമുള്ള കോശങ്ങളും തമ്മിൽ നടക്കുന്ന പദാർത്ഥം കൈമാറ്റം വഴി ലിംഫിന്റെ ഘടന എപ്പോഴും മാറിക്കൊണ്ടിരിക്കും. അധികമായ കോശദ്രവവും മാംസ്യങ്ങളും രക്തത്തിൽ തിരിച്ചെത്തിക്കുന്നത് ലിംഫാണ്. അതുപോലെ തന്നെ ബാക്ടീരിയകളെ ലിംഫ് വഴി ലിംഫ് നോഡിലെത്തിച്ച് നശിപ്പിച്ചു കളയുകയും ചെയുന്നു. മെറ്റാസ്റ്റാറ്റിക്ക് കാൻസർ കോശങ്ങളെയും ലിംഫിനു വഹിക്കാനാവും. ദഹനവ്യവസ്ഥയിലെ കൊഴുപ്പിനെ വഹിക്കുന്നതും ലിംഫാണ്.  
ലിംഫ എന്ന റോമൻ പദത്തിൽ നിന്നാണ് ലിംഫ് എന്ന പദം ഉത്ഭവിച്ചത്.
## ഘടന
രക്തത്തിലെ പ്ലാസ്മയോട് സമാനമായ ഘടനയാണ് ലിംഫിനുള്ളത്. ലിംഫിൽ വെളുത്ത രക്താണുക്കളുണ്ട്. ലിംഫ് നോഡിൽ നിന്ന് പുറത്തുവരുന്ന ലിംഫിൽ ധാരാളമായി ലിംഫോസൈറ്റുകൾ കാണപ്പെടുന്നു. അതുപോലെതന്നെ മനുഷ്യന്റെ ദഹനവ്യവസ്ഥയിൽ രൂപം കൊള്ളുന്ന കൈയിൽ എന്നറിയപ്പെടുന്ന ലിംഫിൽ ധാരാളം കൊഴുപ്പും കാണപ്പെടുന്നു. കൈയിലിന് പാൽനിറമാണുള്ളത് .

## കുഴൽ വ്യവസ്ഥ
കാർഡിയോ രക്തക്കുഴൽ സിസ്റ്റത്തിൽ നിന്നും വ്യത്യസ്തമായി ലിംഫ് സിസ്റ്റം അടയ്ക്കാത്തതും കേന്ദ്രീകൃത പമ്പ് അഥവാ ലിംഫ് ഹാർട്ട് ഇല്ലാത്തതുമാണ്. അതുകൊണ്ട് ലിംഫിന്റെ സഞ്ചാരം വേഗത കുറഞ്ഞതും ചിതറിയതും ആണ്. കുറഞ്ഞ മർദ്ദം കാരണം അല്ലാതെ പെരിസ്റ്റാൾസിസ് (ലിംഫിന്റെ മുന്നോട്ടുള്ള ചലനം ഉണ്ടാക്കുന്നത് മൃദുല മാംസപേശികളുടെ സങ്കോച വികാസങ്ങളുടെ ഫലമായാണ്). 
### ലിംഫിന്റെ സംവഹനം
വാൽവുകൾ ,ആന്റിഹിസ്റ്റാമിൻ പേശിയുടെ സങ്കോചസമയത്തെ ഞെരുക്കവും, ധമനികളുടെ സ്പന്ദനവും വഴിയാണ് ലിംഫിന്റെ ചലനം ഉണ്ടാകുന്നത്. 
ഇന്റർസ്റ്റിഷ്യൽ സ്പെയ്സിൽ നിന്നും ലിംഫ് കുഴലുകളിൽ എത്തുന്ന ലിംഫ് സാധാരണയായി പിന്നിലേക്ക് ഒഴുകാറില്ല. വാൽവുകളുടെ സാന്നിധ്യമാണ് ഇതിന് കാരണം. ലിംഫ് കുഴലുകളിൽ ഉണ്ടാകുന്ന പതിയെ മർദ്ദം ചില ദ്രാവകങ്ങൾ പുറകോട്ട് ഇന്റർസ്റ്റിഷ്യൽ സ്പെയ്സിലേക്ക് ഒഴുകുകയും നീര് (ഈഡിമ) ഉണ്ടാകുകയും ചെയ്യുന്നു. 
## വളർച്ചാമാധ്യമം
ജന്തു ശാസ്ത്രജ്ഞൻ ഗ്രാൻവില്ലെ ഹാരിസൺ 1907ൽ തവളയുടെ നാഡികോശത്തിന്റെ വളർച്ച കട്ടിയായ ലിംഫിന്റെ മാധ്യമത്താലാണ് എന്ന് തെളിയിച്ചു. ലിംഫ് നോടുകളും വെസലുകളും കൊണ്ടാണ് ഉണ്ടാക്കിയിരിക്കുന്നത്.

## അവലംബം

വർഗ്ഗം:ലസികാവ്യൂഹം
സി.പി.യു. കാഷ്

പ്രധാന മെമ്മറിയിൽനിന്ന് ഡേറ്റ വേഗത്തിൽ ലഭിക്കുന്നതിനുള്ള കാലതാമസം ഒഴിവാക്കാനായി ഒരു കമ്പ്യൂട്ടറിന്റെ സി.പി.യു.വിനോട് അനുബന്ധിച്ച് സ്ഥിതി ചെയ്യുന്ന വേഗം കൂടിയ തരം മെമ്മറിയാണ് **സി.പി.യു. കാഷ് മെമ്മറി**. സി.പി.യു. കാഷ് ഉപയോഗപ്പെടുത്തുന്ന അവസരത്തിൽ പൊതുവേ പ്രധാന മെമ്മറിയിലെ വിവരങ്ങൾ ആദ്യമേ കാഷിലേയ്ക്ക് ലോഡ് ചെയ്തതിനുശേഷം മാത്രമേ പ്രസ്തുത വിവരങ്ങളിൽ സി.പി.യു. പ്രവർത്തിക്കാറുള്ളൂ. പൊതുവേ സി.പി.യു. മുൻപ്രവർത്തനങ്ങളിൽ വ്യാപരിക്കുന്ന അവസത്തിൽ സമാന്തരമായാണ് ഈ കാഷ് ലോഡിങ് പ്രവർത്തനം നടക്കുന്നത്. അപ്പോൾ സി.പി.യു. പ്രവർത്തനസജ്ജമാവുമ്പോഴേയ്ക്കും ഡേറ്റയും കാഷ് മെമ്മറിയിൽ സജ്ജമായിരിക്കും.

ഇൻസ്ട്രക്ഷൻ കാഷ്, ഡേറ്റാ കാഷ് തുടങ്ങി പലതരം സി.പി.യു കാഷുകൾ ഉണ്ട്. അതുപോലെ എൽ1, എൽ2 തുടങ്ങി പല തട്ടുകളായും കാഷുകൾ ചിട്ടപ്പെടുത്തുന്നു. കാഷെ മെമ്മറി സാധാരണയായി സ്റ്റാറ്റിക് റാൻഡം-ആക്സസ് മെമ്മറി (SRAM) ഉപയോഗിച്ചാണ് നടപ്പിലാക്കുന്നത്, ആധുനിക സിപിയുകളിൽ അവയുടെ ഏറ്റവും വലിയ ഭാഗം ചിപ്പ് ഏരിയയാണ്, എന്നാൽ എല്ലാ ലെവലുകൾക്കും (I- അല്ലെങ്കിൽ D- കാഷെ) എസ്റാം എല്ലായ്പ്പോഴും ഉപയോഗിക്കാറില്ല. ഏത് തലത്തിലും അല്ലെങ്കിൽ എല്ലാ ലെവലിലുള്ളവയോ ഇഡിറാം(eDRAM) ഉപയോഗിച്ച് നടപ്പിലാക്കുന്നു.

മറ്റ് തരത്തിലുള്ള കാഷെകൾ നിലവിലുണ്ട് (മുകളിൽ സൂചിപ്പിച്ച ഏറ്റവും പ്രധാനപ്പെട്ട കാഷെകളുടെ "കാഷെ വലുപ്പത്തിൽ" കണക്കാക്കാത്തവ), മിക്ക സിപിയുകൾക്കും ഉള്ള മെമ്മറി മാനേജ്മെന്റ് യൂണിറ്റിന്റെ (MMU) ഭാഗമായ ട്രാൻസ്ലേഷൻ ലുക്ക്സൈഡ് ബഫർ (TLB) പോലുള്ളവ.

## അവലംബം
വർഗ്ഗം:കമ്പ്യൂട്ടർ ഹാർഡ്‌വെയർ
ഡെക്സ്റ്റേഴ്സ് ലബോറട്ടറി

ഒരു അമേരിക്കൻ കാർട്ടൂൺ സീരീസാണ് **ഡെക്സ്റ്ററുടെ പരീക്ഷണശാല**. ജെന്ഡി ടാർട്ടകോവ്സ്കി കാർട്ടൂൺ നെറ്റ്‌വർക്കിനു വേണ്ടി സൃഷ്ടിച്ച കാർട്ടൂണാണിത്. ഡെക്സ്റ്റർ എന്ന ബുദ്ധിമാനായ കുട്ടിയുടെ പരീക്ഷണശാലയിൽ നടക്കുന്ന സംഭവങ്ങളും, സഹോദരിയായ ദീദിയുടെ ഇടപെടൽ മൂലമുണ്ടാകുന്ന പ്രശ്നങ്ങളുമാണ് കഥയുടെ കാതൽ. മാൻഡാർക്ക് എന്ന മറ്റൊരു ബുദ്ധിമാനായ ശത്രുവും കാർട്ടൂണിൽ ഇടം പിടിക്കുന്നു. ദീദി ശല്യപ്പെടുത്തുമ്പോൾ പരീക്ഷണങ്ങൾ മുടങ്ങുന്നതും, അബദ്ധങ്ങൾ സംഭവിക്കുന്നതുമാണ് മിക്ക എപ്പിസോഡുകളുടെയും ഇതിവൃത്തം. 1995-ൽ കാലിഫോർണിയ കലാവിദ്യാലയത്തിൽ വിദ്യാർത്ഥിയായിരിക്കെയാണ് ജെന്ഡി ഈ കാർട്ടൂൺ കഥാപാത്രങ്ങളെ സൃഷ്ടിച്ചത്. മൂന്ന് ആന്നി അവാർഡുകളും, നാല് പ്രൈംടൈം എമ്മി അവാർഡുകൾക്കുള്ള നോമിനേഷനും 'ഡെക്സ്റ്ററുടെ പരീക്ഷണശാല' നേടിയിട്ടുണ്ട്.
## കഥാസാരം
വളരെ ബുദ്ധിമാനായ കുട്ടിയാണ് ഡെക്സ്റ്റർ. ഡെക്സ്റ്ററിന്റെ പുസ്തകഷെൽഫിനു പിന്നിലായാണ് പരീക്ഷണശാലയുള്ളത്. രഹസ്യവാക്കുകൾ ഉപയോഗിച്ചാണ് പരീക്ഷണശാല തുറക്കാനാവുക. വളരെ സുരക്ഷിതവും, സ്വകാര്യവുമാണ് പരീക്ഷണശാലയെങ്കിലും ഡെക്സ്റ്ററിന്റെ സഹോദരി ദീദി സുരക്ഷാകവചങ്ങൾ ഭേദിച്ച് പരീക്ഷണശാലയിൽ എത്താറുണ്ട്. പരീക്ഷണശാലയിലെ വസ്തുക്കൾ ഉടയ്ക്കുക, ഡെക്സ്റ്ററിന്റെ പരീക്ഷണങ്ങൾ താറുമാറാക്കുക എന്നിവയൊക്കെയാണ് ദീദി ചെയ്യുന്നത്. ഡെക്സ്റ്ററുമായി പ്രത്യക്ഷത്തിൽ കലഹത്തിലാണെങ്കിലും പല സന്ദർഭങ്ങളിലും ദീദി ഡെക്സ്റ്ററിന്റെ രക്ഷയ്ക്കെത്താറുണ്ട്. ഡെക്സ്റ്ററിന്റെ അച്ഛനും, അമ്മയും അറിയാതെയാണ് അയാൾ പരീക്ഷണശാല നടത്തുന്നത്. ഡെക്സ്റ്ററിന്റെ ശത്രുവും അയൽവാസിയുമാണ് മാൻഡാർക്ക് ആസ്ട്രൊമോണോവ്. ഇദ്ദേഹം ദുഷ്ടലാക്കോടെയാണ് കണ്ടുപിടിത്തങ്ങൾ നടത്തുന്നത്. ഇദ്ദേഹത്തിന്റെ കണ്ടുപിടിത്തങ്ങളുടെ ഭവിഷ്യത്തുകൾ ഇല്ലായ്മ ചെയ്യുന്നതും ഡെക്സ്റ്ററുടെ ജോലിയാണ്.
## അവലംബം

## പുറത്തേയ്ക്കുള്ള കണ്ണികൾ

* 
* 
* ''Dexter's Laboratory'' at Cartoon Network's Department of Cartoons (archive)
* 
* 
* 
* ''Dexter's Laboratory'' at Don Markstein's Toonopedia

വർഗ്ഗം:കാർട്ടൂൺ
ലൈഫ് ഓഫ് ജോസൂട്ടി

ജിത്തു ജോസഫ് സംവിധാനം ചെയ്ത് 2015 ൽ പുറത്തിറങ്ങിയ മലയാളചലച്ചിത്രമാണ് ലൈഫ് ഓഫ് ജോസൂട്ടി. ദിലീപ് കേന്ദ്ര കഥാപാത്രത്തെ അവതരിപ്പിക്കുന്ന ഈ ചിത്രത്തിൽ ഹരീഷ് പേരടി, രചന നാരായണൻകുട്ടി, സുരാജ് വെഞ്ഞാറമൂട്, അക്സ ഭട്ട് തുടങ്ങിയവരും അഭിനയിക്കുന്നു.രാജേഷ് വർമ തിരക്കഥ രചിച്ചിരിക്കുന്ന ഈ ചിത്രത്തിന്റെ സംഗീത സംവിധാനം നിർവഹിച്ചിരിക്കുന്നത് അനിൽ ജോൺസൺ ആണ്.കട്ടപ്പനയിലും ന്യൂസിലൻഡിലെ റൊട്ടൊറുവയിലുമായാണ് ലൈഫ് ഓഫ് ജോസൂട്ടിയുടെ ചിത്രീകരണം പൂർത്തിയാക്കിയത്. 2015 സെപ്റ്റംബർ 24നു ചിത്രം പ്രദർശനത്തിനെത്തി.

## അഭിനയിച്ചവർ

*ദിലീപ് - ജോസൂട്ടി
*ജ്യോതി കൃഷ്ണ - റോസ്
*രഞ്ജിനി രൂപേഷ്- പ്രിയ
*ഹരീഷ് പേരടി - ജോസഫ്
*ചെമ്പിൽ അശോകൻ- ദേവസ്സി
*നോബി - ഗീവർഗ്ഗീസ്
*അഖ്സ ഭട്ട് - മാലാഖ
*രചന നാരായണൻകുട്ടി - ജെസ്സി
*സുരാജ് വെഞ്ഞാറമൂട് - വർക്കിക്കുഞ്ഞ്
*സുനിൽ സുഖദ - ഫാദർ ഗബ്രിയേൽ
*സാജു നവോദയ - രമേശൻ
*സുധീർ കരമന - മാത്തച്ചൻ
*വിജയകുമാരി - ശോശാമ്മ
*നയൻതാര - സ്വപ്ന
*കൃഷ്ണപ്രഭ - മോളിക്കുട്ടി
*പി. ബാലചന്ദ്രൻ - ജെസ്സിയുടെ അച്ഛൻ
*ശശി കലിംഗ- നാരായണൻ മാസ്റ്റർ
*ശാന്തകുമാരി- ഗീവർഗ്ഗീസിന്റെ അമ്മ

## സംഗീതം

## അവലംബം

## പുറത്തേക്കുള്ള കണ്ണികൾ
* ഫേസ്ബുക്ക് താൾ
* 

വർഗ്ഗം:ജിത്തു ജോസഫ് സം‌വിധാനം ചെയ്ത ചലച്ചിത്രങ്ങൾ
വർഗ്ഗം:2015-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ദിലീപ് അഭിനയിച്ച ചലച്ചിത്രങ്ങൾ
ബയണറ്റ്

തോക്കുകളുടെ മുന്നിൽ ഘടിപ്പിക്കുന്ന കത്തിയാണ് **ബയണറ്റ്** എന്നറിയപ്പെടുന്നത്. തോക്കിനെ അടിസ്ഥാനപരമായി ഒരു കുന്തമാക്കി ഉപയോഗിക്കാനാണ് ബയണറ്റ് ഘടിപ്പിക്കുന്നത്. വെടിയുണ്ടയുടെ ദൗർലഭ്യമോ തൊട്ടടുത്തുനിന്ന് ശത്രുവിന്റെ ആക്രമണമോ ഉണ്ടാകുന്ന സമയത്താണ് പട്ടാളക്കാർ ബയണറ്റ് ഘടിപ്പിച്ച് തോക്ക് കുന്തമായി ഉപയോഗിക്കുന്നത്.

ഇൻസാസ് പോലുള്ള ആധുനിക റൈഫിളുകളിലെ ബയണറ്റുകൾ വയർ കട്ടർ, സോഡാ ഓപ്പണർ, സ്ക്ര്യൂ ഡ്രൈവർ തുടങ്ങി മറ്റാവശ്യങ്ങൾക്കും ഉപയോഗിക്കുന്നു.

## ചരിത്രം
ബയണറ്റ് എന്ന വാക്കിന്റെ ഉത്ഭവം, ഫ്രാൻസിലെ യുദ്ധോപകരണനിർമ്മാണത്തിന് പേരുകേട്ട നഗരമായ ബയോണിൽ നിന്നാണ് എന്നു കരുതപ്പെടുന്നു. ബയണറ്റ്‌ എന്ന വാക്കിന് പതിനാറാം നൂറ്റാണ്ടിന്റെ അവസാന ഭാഗത്തോളം പഴക്കമുണ്ട്, എങ്കിലും അന്നത്തെ ബയണറ്റുകൾ തോക്കുകളുടെ അറ്റത്തു സ്ഥാപിക്കാവുന്നവ ആയിരുന്നോ,അതോ ഒരുതരം കത്തി മാത്രമായിരുന്നോ എന്നതു വ്യക്തമല്ല.ഉദാഹരണത്തിന് ,കോട്ട്ഗ്രേവ്‌ 1611-ൽ രചിച്ച നിഘണ്ടുവിൽ ബയണറ്റിനെ "a kind of small flat pocket dagger, furnished with knives; or a great knife to hang at the girdle"(ഒരു തരം ചെറുകത്തി) എന്ന് വിശേഷിപ്പിച്ചിരിക്കുന്നു.അതുപോലെതന്നെ പിയറി ബോറെൽ 1655-ൽ ബയോണിൽ നിർമ്മിക്കപെട്ട   bayonette എന്ന ഒരുതരം നീണ്ട കത്തിയെക്കുറിച്ച്  രചിച്ചിട്ടുണ്ട്.

ആദ്യകാലങ്ങളിൽ ഉപയോഗത്തിലുണ്ടായിരുന്ന പ്ലഗ് ബയണറ്റുകടെ പോരായ്മ, ഇത്തരം ബയണറ്റുകൾ തോക്കുകളിൽ ഉറപ്പിച്ചാൽ പിന്നെ ഇവ ഊരിമാറ്റുന്നതുവരെ തോക്ക് കൊണ്ട് വെടിയുതിർക്കാനാവില്ല എന്നതായിരുന്നു. പതിനേഴാം നൂറ്റാണ്ടോടെ ഇത്തരം ബയണറ്റുകൾക്ക് പകരം റിംഗ് ബയണറ്റുകൾ ഉപയോഗിച്ചുതുടങ്ങി. ഇവ രണ്ട് വളയങ്ങളാൽ ബാരലിൽ ഘടിപ്പിച്ചശേഷവും തോക്കുകൊണ്ട് വെടിയുതിർക്കാൻ കഴിയുമായിരുന്നു. എന്നാൽ ഇത്തരം ബയണറ്റുകൾ കാലക്രമേണ കൂടുതൽ സൗകര്യപ്രദമായ സോക്കറ്റ് ബയണറ്റുകൾക്ക് വഴിമാറുകയാണുണ്ടായത്.

### പത്തൊന്പതാം നൂറ്റാണ്ട്
പത്തൊന്പതാം നൂറ്റാണ്ട് ബയണറ്റുകളുടെ രൂപാന്തരണ കാലഘട്ടമായിരുന്നു. വാളുകളോട് സമാനതയുള്ള ഇരുഭാഗത്തും മൂർച്ചയുള്ള, ചെറുവാൾ ആയി ഉപയോഗിക്കാവുന്ന വാൾ ബയണറ്റുകൾ ആയിരുന്നു ഈ നൂറ്റാണ്ടിലെ ആദ്യകാലപരീക്ഷണം. കുതിരപ്പടയാളികളെ പ്രതിരോധിക്കാൻ ഈ വാൾ ബയണറ്റുകൾ വലിയ പ്രയോജനം ചെയ്തു. 1800-1840 കാലത്തെ "ബേക്കർ റൈഫിൾ" എന്നറിയപ്പെട്ടിരുന്ന   ബ്രിട്ടീഷ്‌ കാലാൾ തോക്കുകൾ ഇത്തരത്തിൽപ്പെട്ടതായിരുന്നു. വാൾ ബയണറ്റുകൾ ഘടിപ്പിക്കപെട്ടിരുന്ന ഏതാണ്ടെല്ലാ തോക്കുകളും കുത്താൻ മാത്രമല്ല തല്ലാനും പറ്റുന്ന കുന്തങ്ങൾ കൂടിയായി ഉപയോഗിക്കാനാവുന്നതായിരുന്നു. 

അമേരിക്കൻ ആഭ്യന്തരയുദ്ധത്തിനു മുൻപ് അമേരിക്കൻ നാവികസേനയിൽ വാൾ ബയണറ്റുകൾ കൈത്തോക്കുകളിൽ പോലും ഘടിപ്പിച്ചിരുന്നു. എന്നാൽ അവ പാചകത്തിന് മാത്രമായിരുന്നു ഉപയോഗപ്രഥമായിരുന്നത്‌.

## അവലംബം
 

വർഗ്ഗം:യുദ്ധോപകരണങ്ങൾ
വർഗ്ഗം:യുദ്ധോപകരണങ്ങളുടെ ഭാഗങ്ങൾ
ലങ്കാസ്റ്റർ പാർക്ക്

ന്യൂസിലൻഡിലെ ക്രൈസ്റ്റ് ചർച്ചിൽ സ്ഥിതി ചെയ്തിരുന്ന ഒരു സ്പോർട്സ് സ്റ്റേഡിയമായിരുന്നു **ലങ്കാസ്റ്റർ പാർക്ക്**. *ജേഡ് സ്റ്റേഡിയം* ,*എ.എം.ഐ സ്റ്റേഡിയം* എന്നീ പേരുകളിലും ലങ്കാസ്റ്റർ പാർക്ക് അറിയപ്പെട്ടിരുന്നു.രാജ്യത്തെതന്നെ വലിയ സ്റ്റേഡിയങ്ങളിലൊന്നായിരുന്ന ലങ്കാസ്റ്റർ പാർക്കിൽ 39,000 പേരേ ഒരേ സമയം ഉൾക്കൊള്ളാമായിരുന്നു. റഗ്‌ബി, ക്രിക്കറ്റ്, ഫുട്ബോൾ, ട്രാക്ക് ആൻഡ് ഫീൽഡ് തുടങ്ങിയ കായിക ഇനങ്ങൾക്കായാണ് ഈ സ്റ്റേഡിയം കൂടുതലായും ഉപയോഗിച്ചിരുന്നത്. 2011 ക്രൈസ്റ്റ് ചർച്ച് ഭൂകമ്പത്തെ തുടർന്ന് സാരമായ കേടുപാടുകൾ ഉണ്ടായതിനെതുടർന്ന് ലങ്കാസ്റ്റർ പാർക്ക് 2011ൽ താൽകാലികമായി അടച്ചു..

## ഉപയോഗം
### റഗ്ബി
ന്യൂസിലൻഡിലെ ഏറ്റവും വലിയ റഗ്ബി ഗ്രൗണ്ടുകളിലൊന്നായിരുന്നു ലങ്കാസ്റ്റർ പാർക്ക്. ന്യൂസിലൻഡ് ജേതാക്കളായ 1987ലെ റഗ്ബി ലോകകപ്പിനു ലങ്കാസ്റ്റർ പാർക്ക് വേദിയായിട്ടുണ്ട്.2011 റഗ്ബി ലോകകപ്പിനും ലങ്കാസ്റ്റർ പാർക്കിനെ വേദിയായി പരിഗണിച്ചിരുന്നെങ്കിലും ഭൂകമ്പത്തെ തുടർന്ന് സ്റ്റേഡിയം ഉപയോഗശൂന്യമായതിനെത്തുടർന്ന് ക്രൈസ്റ്റ് ചർച്ചിൽ വച്ച് നടത്താനിരുന്ന മൽസരങ്ങൾ ഓക്‌ലൻഡിലെ ഈഡൻ പാർക്ക് സ്റ്റേഡിയത്തിലേക്ക് മാറ്റുകയായിരുന്നു. 
### ക്രിക്കറ്റ്
ന്യൂസിലൻഡിലെ ആദ്യ അന്താരാഷ്ട്ര സ്റ്റേഡിയമായിരുന്നു ലങ്കാസ്റ്റർ പാർക്ക്.1925 മുതൽ അന്താരാഷ്ട്ര ക്രിക്കറ്റ് മൽസരങ്ങൾ ലങ്കാസ്റ്റർ പാർക്കിൽ നടന്നിരുന്നു.ഈ സ്റ്റേഡിയത്തിലെ ഏറ്റവും ഉയർന്ന വ്യക്തിഗത സ്കോർ 2009ൽ ന്യൂസിലൻഡിനെതിരെ ഇന്ത്യയുടെ സച്ചിൻ തെൻഡുൽക്കർ പുറത്താവാതെ നേടിയ 163 റൺസാണ്. 2011ഭൂകമ്പത്തിൽ സ്റ്റേഡിയത്തിനു കേടുപാടുകൾ സംഭവിച്ചതിനെ തുടർന്ന് ഫസ്റ്റ്ക്ലാസ് മൽസരങ്ങൾ റാങിയോറ റിക്രിയേഷൻ ഗ്രൗണ്ടിലേക്കും അന്താരാഷ്ട്ര ക്രിക്കറ്റ് മൽസരങ്ങൾ ക്രൈസ്റ്റ് ചർച്ചിലെ മറ്റൊരു ക്രിക്കറ്റ് മൈതാനമായ ഹാഗ്ലീ ഓവലിലേക്കും മാറ്റി.
## അവലംബം

## പുറത്തേക്കുള്ള കണ്ണികൾ
* ഔദ്യോഗിക സൈറ്റ്
*ക്രിക്ക് ഇൻഫോയിൽ ലങ്കാസ്റ്റർ പാർക്ക്

വർഗ്ഗം:ന്യൂസീലൻഡിലെ ക്രിക്കറ്റ് സ്റ്റേഡിയങ്ങൾ
ഉസ്താദ് (ചലച്ചിത്രം)

1999 ഇൽ പുറത്തിറങ്ങിയ മോഹൻലാൽ നായക വേഷത്തിൽ എത്തിയ  ഒരു മലയാളം സിനിമയാണ് ***ഉസ്താദ്*** (English: Master). രഞ്ജിത്ത് എഴുതി സിബി മലയിൽ സംവിധാനം ചെയ്ത ഈ സിനിമ നിർമിച്ചത് ഷാജി കൈലാസ് രഞ്ജിത്ത് ആണ്.

പ്രമുഖ ബിസിനസ്മാനായ പരമേശ്വരന് ആരും അറിയാത്ത ഒരു അധോലോക പരിവേഷം കൂടി ഉണ്ട്. കുടുംബസ്ഥനായ പരമേശ്വരൻയും അധോലോക നായകനായ ഉസ്താദിൻറെയും കഥ പറയുകയാണ് ഈ സിനിമയിലൂടെ.

## അഭിനേതാക്കൾ
* മോഹൻലാൽ... ഉസ്താദ്/പരമേശ്വരൻ
* ദിവ്യ ഉണ്ണി... പദ്മജ/പപ്പാ 
* രാജീവ്‌...യൂസഫ് ഷാ 
* വിനീത്... നന്ദൻ 
* സായികുമാർ... ഗിരി
* ഇന്ദ്രജ... ക്ഷമ 
* ജനാർദ്ദനൻ...സ്വാമി 
* ഇന്നസെന്റ്... കുഞ്ഞി പാലു 
* എൻ.എഫ്. വർഗ്ഗീസ്... മോഹൻ തമ്പി
* വാണി വിശ്വനാഥ്... സിറ്റി പോലീസ് കമ്മിഷണർ വർഷ വർമ്മ 
* നരേന്ദ്രപ്രസാദ്... ശേഖരൻ
* കെ.ബി. ഗണേഷ് കുമാർ... സേതു 
* മണിയൻപിള്ള രാജു... അഡ്വക്കേറ്റ് എബ്രഹാം 
* സിദ്ദിഖ്... ഇറാനി
* അഗസ്റ്റിൻ... അലി അബു 
* കൊച്ചിൻ ഹനീഫ... കേന്ദ്രമന്ത്രി ശിവാജി റാവു/കുട്ടികൃഷ്ണൻ 
* കുഞ്ചൻ... അപ്പൂട്ടി
* ചിത്ര... അംബിക
* ജോമോൾ... സറീന, യൂസഫ് ഷായുടെ അനിയത്തി 
* സുധീഷ്... സറീനയുടെ ഭർത്താവ്
* ശ്രീവിദ്യ... ഡോക്ടർ മാലതി മേനോൻ  
* സാദിഖ്... പോലീസ് സൂപ്രണ്ട് 
* തമ്പി കണ്ണന്താനം... യൂസഫ് ഷായുടെ പാർട്നർ

വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ